

|  |  |
| --- | --- |
| **ZÁMER NÁRODNÉHO PROJEKTU PRE PROGRAM SLOVENSKO 2021 - 2027** | |
| **Názov projektu** | Podpora pomáhajúcich profesií 3 |
| **Poskytovateľ** | MŠVVaŠ SR |
| **Celkové oprávnené výdavky NP (v EUR)** | 259 349 972,64  EUR |

|  |  |
| --- | --- |
| **Identifikácia budúceho žiadateľa[[1]](#footnote-2)** | |
| **Obchodné meno / názov** | Národný inštitút vzdelávania a mládeže (ďalej aj „NIVaM“) |
| **Sídlo** | Ševčenková 11, 850 05 Bratislava |
| **Právna forma** | Štátna príspevková organizácia |
| **IČO** | 00164348 |
| **Štatutárny orgán** | |
| **Meno a priezvisko štatutára** | prof. PaedDr. Ivan Pavlov, PhD. |

|  |  |
| --- | --- |
| **Identifikácia budúceho partnera[[2]](#footnote-3)** | |
| **Obchodné meno / názov** | N/A |
| **Sídlo** | N/A |
| **Právna forma** | N/A |
| **IČO** | N/A |
| **Štatutárny orgán** | |
| **Meno a priezvisko štatutára** | N/A |

|  |  |
| --- | --- |
| **Zdôvodnenie potreby NP, konkrétneho žiadateľa a partnerov** | |
| **Vysvetlite, prečo je nevyhnutné realizovať NP,** **prípadne ako budú využité výstupy projektu. Zdôvodnite čo najpodrobnejšie prečo nemôže byť projekt realizovaný prostredníctvom výzvy na DOP na predkladanie žiadostí o NFP?**  **(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov P SK, efektívnejšie a hospodárnejšie využitie finančných prostriedkov)** | Národný projekt spája podporu pomáhajúcich profesií v školách (pedagogický asistent, školský podporný tím, pomocný vychovávateľ, rodičovský asistent, školský digitálny koordinátor) do jedného projektu a zjednocuje podmienky ich podpory. Pomáhajúce profesie sú do augusta 2023 podporované cez OPĽZ (prioritné osi č. 1, 5 a 8), ako aj cez Plán obnovy a odolnosti SR. Z  týchto schém pôsobia vo viac ako 1 500 školách pomájahúce pozície, pri ktorých je dôležité zachovať stabilitu a kontinuitu. Realizácia formou národného projektu predstavuje vzhľadom na predpokladaný počet zapojených škôl najefektívnejší spôsob realizácie pre školy, NIVaM a rovnako aj pre dosahovanie cieľov Programu Slovensko. Zároveň umožňuje väčšiu flexibilitu v prípade zmien počas realizácie projektu napr. zmien s dopadom na výšku štandardných stupníc jednotkových nákladov a zmien súvisiacich s prechodom financovania časti pozícií na financovanie zo štátneho rozpočtu. |
| **Dôvod určenia budúceho žiadateľa národného projektu.[[3]](#footnote-4) Má budúci žiadateľ osobitné, jedinečné kompetencie na implementáciu aktivít národného projektu priamo**  **zo zákona, osobitných právnych predpisov, resp. má budúci žiadateľ jedinečné postavenie na trhu a/alebo jedinečnú expertízu či kompetencie?** | NIVaM je príspevkovou organizáciou MŠVVaŠ SR. Plní úlohy MŠVVaŠ SR najmä v oblasti predprimárneho vzdelávania, základného vzdelávania a stredného vzdelávania, špeciálneho vzdelávania a inkluzívneho vzdelávania, základného umeleckého vzdelávania, jazykového vzdelávania a záujmového vzdelávania, v oblasti podpory profesijného rozvoja pedagogických zamestnancov a odborných zamestnancov, v oblasti celoživotného vzdelávania a v oblasti práce s mládežou.  Svoje služby poskytuje prostredníctvom krajských pracovísk na území celej SR.  Rovnako sa dlhodobo zaoberá riešením problematiky integrácie a inklúzie v školách a školských zariadeniach, prípravou pedagogických zamestnancov k zvyšovaniu úrovne funkčných gramotností žiakov, prípravou vedúcich pedagogických a odborných zamestnancov, posudzovaním kompetencií  pedagogických a odborných zamestnancov v rámci atestácií a poradenstvom školám a školským zariadeniam.  NIVaM realizuje činnosti ako napríklad vzdelávanie a poradenstvo pedagogickým a nepedagogickým zamestnancom, metodické usmerňovanie škôl a školských zariadení, aplikovaný pedagogický výskum, organizovanie predmetových olympiád a súťaží, externé testovanie na školách, neformálne vzdelávanie mládeže či správa knižničného fondu.  NIVaM je prijímateľom viacerých národných projektov vrátane projektov zameraných na podporu pomáhajúcih profesií. |
| **Zdôvodnenie potreby partnera národného projektu (ak relevantné)[[4]](#footnote-5).**  **Uveďte kritériá pre výber partnera[[5]](#footnote-6).**  **Má partner jedinečné postavenie**  **na implementáciu týchto aktivít? (áno/nie) Ak áno, na akom základe?** | N/A |

|  |  |
| --- | --- |
| **Uveďte akým spôsobom boli do prípravy NP zapojení relevantní partneri v súlade s článkom 8 nariadenia o spoločných ustanoveniach[[6]](#footnote-7). V prípade nezapojenia partnerov do prípravy NP, uveďte dôvody ich nezapojenia. Konkrétne ide o:**  **regionálne, miestne, mestské a ostatné orgány verejnej správy;**  **hospodárskych a sociálnych partnerov; občiansku spoločnosť;**  **výskumné organizácie a univerzity.** | Projekt nadväzuje na podporu pomáhajúcich profesií financovaných z prostriedkov ESF cez OPĽZ (prioritné osi č. 1, 5 a 8) a Plán obnovy a odolnosti SR a z týchto schém v školách aktuálne pracuje viac ako 5 000 odborníkov, v  podpore ktorých je potrebné pokračovať. K téme projektu sa dňa 28.03.2023 konal okrúhly stôl, na ktorom sa účastníci zhodli na nevyhnutnej potrebe zachovania týchto pozícií a potvrdili potrebu pokračovania ich podpory, keďže primárne sa v projekte stabilizuje viac ako 5 000 odborníkov, v doplnkovej forme sa počet vybraných pozícií rozšíri.  Na okrúhly stôl boli prizvaní zástupcovia škôl, zriaďovateľov škôl, neziskového sektora a občianskej spoločnosti. |
| **Projekt so špecifickým určením pre marginalizované rómske komunity.** | čiastočne |

|  |  |
| --- | --- |
| **Identifikácia projektu** | |
| **Názov projektu/akronym** | Podpora pomáhajúcich profesií 3/POP 3 |
| **NACE projektu[[7]](#footnote-8)** | 85590 - Ostatné vzdelávanie i. n. |
| **Štátna pomoc** | N/A |
| **Kategórie regiónov** | Celé územie SR (financovanie zo zdrojov MRR v súlade s článkom 63 ods. 3 NSU) |
| **Projekt s relevanciou k Integrovaným územným stratégiám** | NIE |
| **Projekt s relevanciou k Udržateľnému rozvoju miest** | NIE |
| **Cieľ politiky súdržnosti** | 4 Sociálnejšia a inkluzívnejšia Európa implementujúca Európsky pilier sociálnych práv |
| **Program** | Program Slovensko |
| **Fond** | ESF+ |
| **Priorita** | 4P2 Kvalitné a inkluzívne vzdelávanie |
| **Špecifický cieľ[[8]](#footnote-9)** | ESO 4.5 Zvýšenie kvality, inkluzívnosti a účinnosti systémov vzdelávania a odbornej prípravy, ako aj ich relevantnosti z hľadiska trhu práce okrem iného prostredníctvom potvrdzovania výsledkov neformálneho vzdelávania a informálneho učenia sa s cieľom podporiť nadobúdanie  kľúčových kompetencií vrátane podnikateľských a digitálnych zručností, a tiež prostredníctvom podpory zavádzania systémov duálnej odbornej prípravy a učňovskej prípravy  ESO 4.6 Podpora rovného prístupu, a to najmä znevýhodnených skupín, ku kvalitnému a inkluzívnemu vzdelávaniu a odbornej príprave a podpora ich úspešného ukončenia, počnúc vzdelávaním a starostlivosťou v ranom detstve cez všeobecné a odborné vzdelávanie a prípravu až po terciárnu úroveň a vzdelávanie a učenie dospelých vrátane uľahčovania vzdelávacej mobility pre všetkých a prístupnosti pre osoby so zdravotným postihnutím |
| **Aktivita/akcia v súlade s P SK** | * Rozvoj komplexných zručností a gramotností (ESO 4.5) * Pôsobenie podporných tímov v školách a školských zariadeniach (ESO 4.6) |
| **Opatrenie (ak je to relevantné)** | nerelevatné |
| **Kategorizácia za konkrétne špecifické ciele** | |
| **Špecifický cieľ[[9]](#footnote-10)** | ESO4.5 |
| **Oblasť intervencie** | 149. Podpora primárneho a sekundárneho vzdelávania (okrem infraštruktúry) |
| **Typ územia** | Celé územie SR (financovanie zo zdrojov MRR v súlade s článkom 63 ods. 3 NSU) |
| **Forma financovania** | 1. Grant |
|  | |
| **Špecifický cieľ[[10]](#footnote-11)** | ESO4.6 |
| **Oblasť intervencie** | 152. Opatrenia na podporu rovnosti príležitostí a aktívnu účasť v spoločnosti |
| **Typ územia** | Celé územie SR (financovanie zo zdrojov MRR v súlade s článkom 63 ods. 3 NSU) |
| **Forma financovania** | 1. Grant |

|  |  |
| --- | --- |
| Miesto realizácie projektuŽiadateľ definuje miesto realizácie projektu. V prípade investičných projektov sa miestom realizácie projektu rozumie miesto fyzickej realizácie, t. j. miestom realizácie projektu sa rozumie miesto, kde budú umiestnené a využívané výstupy investičných aktivít projektu. V prípade projektov, ktoré nemajú jednoznačne definovateľné investičné výstupy sa miestom realizácie rozumie miesto, kde sa realizuje prevažná časť aktivít projektu a kde sú prevažne využívané výsledky projektu vzhľadom na cieľovú skupinu. V prípade projektov zasahujúcich celé územie SR sa miesto realizácie projektu uvádza na úroveň všetkých regiónov vyšších územných celkov. Kategória regiónu sa vypĺňa v súlade s miestom realizácie projektu v časti Identifikácia projektu. | |
| Štát | SR |
| Región (NUTS II) | Bratislavský kraj,Západné Slovensko,Stredné Slovensko,Východné Slovensko |
| Vyšší územný celok (NUTS III) | Bratislavský kraj, Trnavský kraj, Trenčiansky kraj, Nitriansky kraj, Žilinský kraj, Banskobystrický kraj, Prešovský kraj, Košický kraj |

|  |  |
| --- | --- |
| Predpokladaný časový rámec | |
| Dátum vyhlásenia výzvy vo formáte mesiac/rok | 05/2023 |
| Uveďte plánovaný termín začiatku realizácie aktivít | 09/2023 |
| Uveďte plánovaný termín ukončenia realizácie aktivít | 12/2026 |

|  |
| --- |
| **Popis projektu** |
| **Stručný popis projektu** |
| Žiadateľ popíše stručne obsah projektu – abstrakt (v prípade schválenia bude tento rozsah podliehať zverejneniu podľa § 47 zákona č. 121/2022 Z. z.). **Obsah projektu obsahuje stručnú informáciu o cieľoch projektu, aktivitách, cieľovej skupine (ak relevantné), mieste realizácie a merateľných ukazovateľoch projektu** (max. 2000 znakov vrátane medzier).  Cieľom projektu je stabilizovať pomáhajúce profesie z projektov OPĽZ a Plánu obnovy a odolnosti SR pôsobiace v školách na celom území SR a aj zvýšiť počet vybraných pozícií za účelom podpory inkluzívneho vzdelávania a digitálnej transformácie škôl. Projekt sa bude realizovať prostredníctvom dvoch hlavných aktivít.  Podporené bude pôsobenie pedagických asistentov, školského podporného tímu, pomocných vychovávateľov, rodičovských asistentov a školského digitálneho koordinátora. Predpokladá sa podpora približne 5500 FTE pozícií pedagických asistentov, školského podporného tímu, pomocných vychovávateľov, rodičovských asistentov v cca 1400 školách a podpora približne 500 FTE školského digitálneho koordinátora v cca 1000 školách.  Realizácia projektu podporí pozitívne zmeny smerom k inkluzívnemu vzdelávaniu v prostredí materských, základných a stredných škôl. Zároveň projekt prispeje k zvýšeniu digitálnych kompetencií pedagogických a odborných zamestnancov v školách. |
| **Popis východiskovej situácie** |
| 1. **Relevancia k východiskovým dokumentom**   Žiadateľ uvedie relevanciu k východiskovým dokumentom na regionálnej, národnej a európskej úrovni, ktoré priamo súvisia s realizáciou NP a uvedie zdôvodnenie. Zároveň uvedie, k plneniu ktorej základnej podmienky bude projekt prispievať.  Východiskové dokumenty na regionálnej, národnej a európskej úrovni, ktoré priamo súvisia s realizáciou národného projektu (ďalej aj „NP“):   * [Program Slovensko 2021 – 2027:](https://www.eurofondy.gov.sk/program-slovensko/index.html) Politický cieľ 4, Priorita 4P2, * [Európsky program v oblasti zručností](https://ec.europa.eu/social/main.jsp?catId=1223&langId=en), * [Akčný plán digitálneho vzdelávania 2021 – 2027:](https://education.ec.europa.eu/sk/focus-topics/digital-education/action-plan) Prioritná oblasť: „Posilnenie digitálnych zručností a kompetencií relevantných pre digitálnu transformáciu“, * [Národná stratégia digitálnych zručností Slovenskej republiky:](https://www.mirri.gov.sk/sekcie/informatizacia/digitalna-transformacia/narodna-strategia-digitalnych-zrucnosti-slovenskej-republiky/) Priorita 3.2, * [Program informatizácie školstva do roku 2030:](https://www.minedu.sk/program-informatizacie-skolstva-do-roku-2030/) Kapitola 3.1, 3.2., 3.3 , * [Akčný plán informatizácie a digitálnej transformácie vzdelávania v SR na obdobie 2021 – 2024:](https://www.minedu.sk/akcny-plan-informatizacie-a-digitalnej-transformacie-vzdelavania-v-sr-na-obdobie-2021-2024/) Strategické oblasti 3.2 a 3.3, * [Národný program rozvoja výchovy a vzdelávania:](https://www.minedu.sk/narodny-program-rozvoja-vychovy-a-vzdelavania/) Integrácia a inklúzia marginalizovaných rómskych komunít a žiakov zo sociálne znevýhodneného prostredia, * Návrh [Katalógu podporných opatrení:](https://www.statpedu.sk/sk/aktuality/katalog-podpornych-opatreni-prinesie-adresnu-pomoc-vsetkym-ziakom-aziackam.html) Prinesie adresnú pomoc všetkým žiakom a žiačkam, * [Stratégia inkluzívneho prístupu vo výchove a vzdelávaní](https://www.minedu.sk/strategia-inkluzivneho-pristupu-vo-vychove-a-vzdelavani/), oblasť Rovnosť príležitostí vo vzdelávaní. * PRVÝ AKČNÝ PLÁN PLNENIA STRATÉGIE INKLUZÍVNEHO PRÍSTUPU VO VÝCHOVE A VZDELÁVANÍ NA ROKY 2022-2024 <https://www.minedu.sk/data/att/23405.pdf> * [Stratégia rovnosti, inklúzie a participácie Rómov do roku 2030:](https://www.romovia.vlada.gov.sk/strategie/strategia-pre-rovnost-inkluziu-a-participaciu-romov-do-roku-2030/) cieľ (1) smerujúci k podpore dieťaťa/žiaka a starostlivosti o rodinu, cieľ (2) smerujúci k podpore odborných kapacít učiteľa. * Akčný plán prioritnej oblasti Vzdelávanie k Stratégii rovnosti, inklúzie a participácie Rómov do roku 2030 <https://www.romovia.vlada.gov.sk/site/assets/files/1113/akcne_plany_strategie_2030_na_roky_2022_2024_final.pdf?csrt=42059657104407605>   Projekt prispieva k plneniu základnej podmienky v gescii MŠVVaŠ SR s názvom 4.3 Strategický politický rámec pre systém vzdelávania a odbornej prípravy na všetkých stupňoch.   1. **Predchádzajúce analýzy**   Žiadateľ uvedie predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie, ...)   * [Výstupy z prieskumu Prínos pomáhajúcich profesií v inkluzívnom vzdelávaní v školách zapojených do POP a POP II (2021-2022)](https://mpc-edu.sk/sk/project/teachers/prieskumy) , [výstupy z prieskumu Inklúzia v školách (2021-2022)](https://mpc-edu.sk/sk/project/teachers/prieskumy). * Hodnotenie inkluzívnych opatrení v rámci špecifického cieľa 1.1.1 PO1 Vzdelávanie OP ĽZ (ad hoc hodnotenie) https://www.minedu.sk/hodnotenie-inkluzivnych-opatreni-v-ramci-specifickeho-ciela-111-po1-vzdelavanie-op-lz-ad-hoc-hodnotenie-vratane-priloh/ * Hodnotenie národného projektu Podpora predprimárneho vzdelávania detí z marginalizovaných rómskych komunít (PRIM I. a II.) (ad hoc hodnotenie): <https://www.employment.gov.sk/files/slovensky/esf/op-ludske-zdroje/hodnotenie/hodnotenie-np-podpora-predprimarneho-vzdelavania-deti-z-marginalizovanych-romskych-komunit-prim-i-ii.pdf> * ZÁVEREČNÁ EVALVAČNÁ SPRÁVA PRÁCA S RODINOU V NP PRIM I. <https://www.minv.sk/swift_data/source/romovia/np_docs/np_prim/publikacie_k_np_prim_i/Zaverecna_evalvacna_sprava_Praca_s_rodinou_v_NP_PRIMI_2020.pdf> * EVALVÁCIA DIAGNOSTIKY A EFEKTIVITY STIMULÁCIE DETÍ MATERSKÝCH ŠKÔL NÁRODNÉHO PROJEKTU PRIM I. <https://www.minv.sk/swift_data/source/romovia/np_docs/np_prim/publikacie_k_np_prim_i/Evalvacia_diagnostiky_a_efektivity_stimulacie_deti_MS_NPPRIMI_2020.pdf> * Analýza výstupov a dopadov národného projektu IT Akadémia – vzdelávanie pre 21. storočie (štúdia) (<https://itakademia.sk/wp-content/uploads/2022/11/FINAL_STUDIA_ITA.pdf>) * Interné výstupy z prebiehajúcich národných projektov „Zmiernenie dopadu pandémie ochorenia COVID-19 na vzdelávací proces na druhom stupni základných škôl vrátane zlepšenia dostupnosti vzdelávania“ a „Zmiernenie dopadu pandémie ochorenia COVID-19 na vzdelávací proces v stredných školách vrátane zlepšenia dostupnosti vzdelávania“ (NP edIT 1 a 2)  1. **Súvisiace projekty**   Žiadateľ uvedie, na ktoré z ukončených a prebiehajúcich národných projektov zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP ako aj vyhodnotenie úspešnosti v nadväznosti na realizovanú cielenú intervenciu (ak relevantné).  Projekt priamo nadväzuje najmä na doteraz realizované národné projekty podporujúce pomáhajúce profesie - MRK I., MRK II., PRINED, Škola otvorená všetkým, Pomáhajúce profesie v edukácii detí a žiakov (NP POP), Pomáhajúce profesie v edukácii detí a žiakov (NP POP II) a Podpora predprimárneho vzdelávania detí z marginalizovaných rómskych komunít II (NP PRIM I a II), ako aj na  podporu pomáhajúcich profesií z Plánu obnovy a odolnosti SR. Prínosom týchto projektov a schém bolo pôsobenie pedagogických , odborných, ako aj nepedagogických zamestnancov v materských, základných a stredných školách vrátane škôl v obciach z Atlasu rómskych komunít. Z národných projektov boli podporovaní pedagogickí asistenti, inkluzívne tímy či rodičovskí asistenti a z Plánu obnovy a odolnosti SR pomocní vychovávatelia a pedagogickí asistenti. Pomáhajúce profesie predstavovali podporu a pomoc pre školu ako celok so zreteľom na deti a žiakov zo SZP a MRK.  Podpora pôsobenia pomáhajúcich profesií bola veľmi oceňovaná – je to v kontexte všetkých projektov najpodstatnejší prvok pre budovanie inkluzívneho prostredia.  Navrhovaný národný projekt rozširuje okruh podporovaných pozícií školského podporného tímu o školského logopéda a liečebného pedagóga a okrem stabilizácie pomáhajúcich profesií, ktoré už v škole pôsobia zároveň podporí zvýšenie vybraných pozícií (pedagogický asistent, školský podporný tím). Vyššie uvedené projekty a schémy sa realizovali cez rezort školstva a rezort vnútra, v navrhovanom projekte sa podpora spája.    Projekt taktiež priamo nadväzuje na pilotnú podporu pozície školského digitálneho koordinátora v národných projektoch “Zmiernenie dopadu pandémie ochorenia COVID-19 na vzdelávací proces na druhom stupni základných škôl vrátane zlepšenia dostupnosti vzdelávania” a “Zmiernenie dopadu pandémie ochorenia COVID-19 na vzdelávací proces v stredných školách vrátane zlepšenia dostupnosti vzdelávania” (NP edIT 1 a 2). V rámci uvedených NP pôsobí 315 osôb ŠDK v ZŠ a SŠ, spolu 146 FTE. Podpora školského digitálneho koordinátora ako ďalšej pomáhajúcej profesie v navrhovanom projekte vychádza z pozitívneho dopadu pôsobenia školského digitálneho koordinátora a v nadväznosti na uvedené predlžuje intervenciu s cieľom podporiť digitálnu transformáciu vzdelávania a školy pre 21. storočie, resp. digitálnu budúcnosť.   1. **Problémové oblasti**   Žiadateľ popíše problémové a prioritné oblasti, ktoré rieši NP (zoznam známych problémov, ktoré vyplývajú zo súčasného stavu a je potrebné ich riešiť).  Nevyhnutnosť posilnenia ľudského kapitálu a opodstatnenie prítomnosti pomáhajúcich profesií na školách v procese zvyšovania inkluzívneho vzdelávania v materských, v základných a v stredných školách na Slovensku. Z hľadiska rozmanitosti vzdelávacích potrieb detí a žiakov vrátane detí a žiakov so zdravotným postihnutím a detí a žiakov z MRK je pôsobenie podporných a pomáhajúcih profesií v školách kľúčové. Zabezpečenie podpory týchto profesií je predpokladom nielen ich úspešného vzdelávania, ale aj efektívneho vzdelávania všetkých žiakov.  Jednou z problémových oblastí v školstve je nízka úroveň digitálnych zručností pedagogických a odborných zamestnancov. Využívanie digitálnych technológií sa stalo každodennou súčasťou života a školský systém potrebuje reflektovať na potreby technologickej doby.  Stav digitálnych zručností obyvateľstva je pravidelne meraný. Plánovaná podpora smeruje aj k dosiahnutiu cieľov stanovených Európskym programom v oblasti zručností a Digitálny kompas: Digitálne desaťročie Európya naplneniu Priority 3.2: Digitálne zručnosti mladých a pedagógov vo vzdelávacom procese, Opatrenie 2E - Skvalitniť systém podpory pedagogických zamestnancov a odborných zamestnancov pri využívaní digitálnych technológií v edukačnom procese, nachádzajúcom sa v strategickom dokumente Národná stratégia digitálnych zručností SR. |
| **Spôsob realizácie aktivít projektu** |
| Žiadateľ popíše spôsob realizácie aktivít projektu, vrátane vhodnosti navrhovaných aktivít s ohľadom na očakávané výsledky. Žiadateľ vysvetlí očakávaný prínos k plneniu strategických dokumentov, k socio-ekonomickému rozvoju oblasti pokrytej Programom Slovensko 2021 – 2027, k dosiahnutiu cieľov a výsledkov príslušnej priority/špecifického cieľa/opatrenia, ak je to relevantné).  Hlavná aktivita 1: Inkluzívna podpora v školách ***(09/2023- 12/2026)***  ***Cieľom aktivity*** je podporiť v školách prostredníctvom pôsobenia vybraných pozícií pedagogických a odborných zamestnancov ako aj nepedagogických zamestnanov zabezpečenie rovnosti príležitostí vo vzdelávaní, a to najmä zraniteľných skupín vo vzdelávaní (napr. príslušníci MRK, so zdravotným znevýhodnením, s ohrozením školským neúspechom či rizikom predčasného ukončenia školskej dochádzky) ku kvalitnému a inkluzívnemu vzdelávaniu vrátane investície do prevencie, ktorú predstavuje pôsobenie podporných tímov.  ***Popis aktivity***  V materských, základných a stredných školách s výnimkou špeciálnych škôl sa podporí:   * Pedagogický asistent * Školský podporný tím (školský psychológ, školský špeciálny pedagóg, liečebný pedagóg, školský logopéd, sociálny pedagóg) – zloženie školského podporného tímu vychádza z potrieb školy a určí si ho škola v súlade s kľúčom. * Pomocný vychovávateľ – podpora sa bude týkať len MŠ podporených v Pláne obnovy a odolnosti SR * Rodičovský asistent - podpora sa bude týkať len MŠ podporených v NP PRIM II   Pozície budú podporované od školského roka 2023/2024 do konca školského roka 2025/2026, pričom podpora bude prispôsobená postupnému prechodu na financovanie pozícií zo štátneho rozpočtu.  Podporené budú len školy zaradené do siete škôl a školských zariadení, bez ohľadu na zriaďovateľa za splnenia podmienky, že škola nesmie byť financovaná prevažne zo súkromných zdrojov, t. j. súkromné zdroje nepredstavujú 50 % a viac.  Podpora pozícií bude implementovaná formou zjednodušovaného vykazovania výdavkov.  Podporované pozície pedagogických a odborných zamestnancov musia spĺňať kvalifikačné predpoklady podľa zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov v znení neskorších predpisov . Pomocný vychovávateľ musí spĺňať kvalifikačné predpoklady podľa nariadenia vlády SR č. 341/2004 Z. z.  Odporúčaným kritériom v materských školách z NP PRIM II je ovládanie materinského jazyka detí z MRK (budú sa aplikovať predpisy slovenského antidiskriminačného zákona (pozitívna diskriminácia – dočasné vyrovnávacie opatrenia) formou preferenčného zamestnania rómskych uchádzačov o zamestnanie).  Náplň práce jednotlivých pozícií bude definovaná v zmysle platnej legislatívy SR.  Výšky úväzkov bude stanovovať tzv. kľúčovanie vydané Ministerstvom školstva, vedy, výskumu a športu SR v znení, ktoré je platné v čase predloženia Žiadosti o poskytnutie nenávratného finančného príspevku.  ***Indikatívne kľúče pre jednotlivé pozície***  ***Pedagogický asistent (PA)***  Škola si bude môcť zažiadať o pedagogických asistentov jedným z dvoch spôsobov:  Kľúč paušálneho pridelenia počtu PA pre základné a stredné školy:   * škola do 180 žiakov – 1 úväzok PA; * 181 do 400 žiakov – 2 úväzky PA; * 401 do 700 žiakov –3 úväzky PA; * 701 do 1000 žiakov – 4 úväzky PA; * 1001 a viac žiakov - 5 úväzkov PA   Kľúč pridelenia počtu PA pre základné a stredné školy na základe potrieb jednotlivých žiakov so zdravotným znevýhodnením na základe odporúčania zariadenia poradenstva a prevencie   * škola do 100 žiakov – max.1 úväzok PA; * škola od 101 do 200 žiakov – max. 2 úväzky PA; * škola od 201 do 300 žiakov – max. 3 úväzky PA; * škola od 301 do 400 žiakov – max. 4 úväzky PA; * škola od 401 – 700 žiakov - max. 5 úväzkov PA; * škola nad 701 a viac žiakov - max. 6 úväzkov PA.   U jednej školy nie je možné kombinovať pracovné miesto pedagogického asistenta s pracovným miestom pedagogického asistenta pre žiakov so zdravotným znevýhodnením.  Kľúč pridelenia počtu PA pre materské školy:   * škola od 16-60 detí – 1 úväzok PA * 61 a viac detí – 2 úväzky PA   V prípade MŠ s poldennou prevádzkou sa kľúč kráti na polovicu.  Kľúč pridelenia počtu PA pre materské školy z NP PRIM II pričom podmienkou je, že MŠ vzdeláva min. 5 detí z marginalizovanej rómskej komunity a tieto deti sú rovnomerne rozdelené medzi triedami a vzdelávané spolu s inými deťmi (ak MŠ vzdeláva aj deti, ktoré nepochádzajú z MRK). Uvedené sa preukáže čestným vyhlásením.   * škola 16 -40 detí – 1 úväzok PA * 41 – 60 detí – 2 úväzky PA * 61 a viac detí – 3 úväzky PA   ***Školské podporné tímy (ŠPT)***  Zloženie členov školského podporného tímu vychádza z potrieb školy a rozhoduje o ňom škola. Členom ŠPT môže byť odborný zamestnanec školy alebo školský špeciálny pedagóg.  Kľúč pridelenia počtu členov ŠPT pre základné a stredné školy:   * Škola do 180 žiakov – 1 úväzok člena ŠPT * 181 – 400 žiakov – 1,5 úväzku člena ŠPT * 401 – 700 žiakov – 2 úväzky členovia ŠPT * 701 – 1000 žiakov – 3 úväzky členovia ŠPT * 1001 a viac žiakov – 4 úväzky členovia ŠPT     Kľúč pridelenia počtu členov ŠPT pre materské školy**:**   * 16 – 60 detí - 1 úväzok člena ŠPT * 61 a viac detí * – 2 úväzky člena ŠPT   ***Pomocní vychovávatelia:***   * Budú podporené iba bežné materské školy a pozície pomocných vychovávateľov, ktoré v školskom roku 2022/2023 boli zapojené do výzvy z Plánu obnovy a odolnosti.   ***Rodičovskí asistenti:***   * Budú podporené iba bežné materské školy a pozície rodičovských asistentov zapojené v školskom roku 2022/2023 v projekte NP PRIM II   ***Výber škôl***  Pre zaradenie do projektu bude realizovaný výber škôl na základe zverejnenej výzvy na webovom sídle NIVaM, elektronickou prihláškou. V prihláške škola uvedie aj svoj plán vytvorenia pracovných pozícií, v ktorom bude vychádzať z možností uvedených v  kľúči  (tzv. Kľúčovanie pre každú pozíciu).  Primárne sa podporí pôsobenie pozícií v  školách zapojených v NP POP, POP II, PRIM II,  vo výzvach Plánu obnovy a odolnosti SR- týka sa len pedagogického asistenta a pomocného vychovávateľa), čo predstavuje stabilizáciu týchto pozícií (v prípade záujmu škôl o pokračovanie podpory). Cieľom je tiež umožniť aj novým školám získať podporné pozície, aj keď ich doteraz nemali, a to s ohľadom na celkovú zastropovanú alokáciu a v súlade s finančnými možnosťami projektu.  Školy vytvoria pracovné miesta podľa toho, ako bude uvedené v zmluve so školou (Zmluva o vzájomnej spolupráci medzi zapojenou školou a NIVaM, ako prijímateľom projektu).  **Výstupy:**  približne 5500 FTE pomáhajúcich profesií - pedagogický asistent, školský podporný tím, pomocný vychovávateľ, rodičovský asistent  V rámci aktivity budú zapojené nasledujúce počty škôl v rámcovom členení, pričom v prípade nižšieho počtu záujemcov z niektorého druhu školy, bude možné zapojiť vyšší počet škôl z iného druhu školy, teda uvedené čiastkové počty škôl môžu byť odlišné:   * v materských školách (min. 230 škôl) * v základných školách (min. 1100 škôl) * v stredných školách (min. 70 škôl)   Hlavná aktivita 2: ***Školský digitálny koordinátor (ŠDK) (09/2023- 12/2026)***  ***Cieľom aktivity*** je prostredníctvom pôsobenia pozície ŠDK ako ďalšej pomáhajúcej profesie poskytnúť pedagogickým a odborným zamestnanom škôl metodickú podporu a zručnosti, aby správne využívali digitálne technológie vo výchove a vzdelávaní a v čo najväčšom rozsahu prispeli k zlepšeniu prístupu žiakov k vzdelávaniu. S nadobudnutými zručnosťami budú pedagogickí a odborní zamestnanci schopní vytvoriť aj podmienky na inkluzívnu online výučbu a využívať vhodné vzdelávacie programy a platformy pre všetkých žiakov. Pozícia ŠDK umožní transformáciu vzdelávania prostredníctvom digitálnych technológií a skvalitní systém podpory pedagogických zamestnancov a odborných zamestnancov pri využívaní digitálnych technológií v edukačnom procese, čím sa naplnia aj ciele Programu informatizácie školstva do roku 2030.  ***Popis aktivity***  V základných a stredných školách s výnimkou špeciálnych škôl sa podporí pozícia ŠDK. Pozícia bude podporovaná od školského roka 2023/2024 do konca školského roka 2025/2026.  Podporené budú len školy zaradené do siete škôl a školských zariadení, bez ohľadu na zriaďovateľa za splnenia podmienky, že škola nesmie byť financovaná prevažne zo súkromných zdrojov, t. j. súkromné zdroje nepredstavujú 50 % a viac.  Podpora ŠDK bude implementovaná formou zjednodušovaného vykazovania výdavkov.  Školský digitálny koordinátor bude vykonávať činnosti podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, so zámerom podporiť digitálnu transformáciu škôl pre život v 21. storočí. ŠDK musí spĺňať kvalifikačné predpoklady stanovené zákonom č. 138/2019 Z. z.  Výšku úväzku bude stanovovať tzv. kľúčovanie vydané Ministerstvom školstva, vedy, výskumu a športu SR v znení, ktoré je platné v čase predloženia Žiadosti o poskytnutie nenávratného finančného príspevku.   |  |  | | --- | --- | | **počet žiakov** | **body** | | 0 - 100 | 1 | | 101 - 250 | 2 | | 251 - 400 | 3 | | 401 - 550 | 4 | | 551 - 750 | 5 | | 751 - 1000 | 6 | | 1001 - 1400 | 7 | |  |  | | **počet PZ/OZ** | **body** | | 1 - 10 | 1 | | 11 - 30 | 2 | | 31 - 45 | 3 | | 46 - 60 | 4 | | 61 - 80 | 5 | | 81 -100 | 6 | | 101-130 | 7 | | 131 a viac | 8 | |  |  | | **počet bodov** | **FTE** | | 2 | 0,25 | | 3 - 4 | 0,5 | | 5 - 6 | 1 | | 7 - 8 | 1,5 | | 9 - 10 | 2 | | 11 - 12 | 2,5 | | 13 a viac | 3 |   ***Indikatívny kľúč pre pozíciu ŠDK***  Spočítavajú sa body za počet žiakov a počet zamestnancov, výsledný súčet dáva 0,25-3 FTE.  2,5 FTE a 3 FTE sa budú schvaľovať až po naplnení ostatných žiadostí a iba v prípade, že to rozpočet projektu umožní. V opačnom prípade bude školám schválených max. 2 FTE aj za predpokladu, že podľa kľúča by mali nárok na 2,5 FTE alebo 3 FTE.  ***Výber škôl***  Pre zaradenie do projektu bude realizovaný výber škôl na základe zverejnenej výzvy na webovom sídle NIVaM, elektronickou prihláškou. V prihláške škola uvedie aj svoj plán vytvorenia pracovných pozícií, v ktorom bude vychádzať z možností uvedených v  kľúči  (tzv. Kľúčovanie pre každú pozíciu).  Primárne sa podporí pôsobenie ŠDK v 315 školách zapojených v NP edIT 1 a 2, čo predstavuje stabilizáciu tejto pozície (v prípade záujmu škôl o pokračovanie podpory). Cieľom je umožniť aj novým školám získať pozíciu ŠDK, a to s ohľadom na celkovú zastropovanú alokáciu a v súlade s finančnými možnosťami projektu.  Medzi zapojenou školou a NIVAM bude uzavretá Zmluva o vzájomnej spolupráci.  **Výstupy:**  približne 450 FTE ŠDK v základných a stredných školách  Rámcovo bude v rámci projektu podporených približne 900 základných a stredných škôl.  ***Personálne a technické zabezpečenie projektu***  Realizáciu národného projektu zabezpečia projektové kancelárie NIVaM (súčasťou kancelárií budú pozície: projektový manažér, vedúci projektovej kancelárie, finančný manažér, administratívny zamestnanec, manažér monitorovania a podobne).  Súčasťou projektu bude taktiež informovanosť a publicita, riadenie projektu a iné podporné činnosti, ktoré majú charakter nepriamych nákladov.  Projekt bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou , nediskrimináciou a prístupnosťou osôb so zdravotným postihnutím , ktoré sú definované v Partnerskej dohode SR na roky 2021 – 2027 a v čl. 9 nariadenie o spoločných ustanoveniach , berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky. Pri implementácii plánovaných aktivít projektu je potrebné dodržiavať všetky články Charty ZP EÚ s dôrazom najmä na články Charty ZP EÚ, ktoré sa najviac vzťahujú k plánovaným intervenciám, aktivitám a cieľovým skupinám.  Na projekte budú mať možnosť participovať všetci zamestnanci žiadateľa a zamestnanci škôl, ktorí prejavia záujem o účasť na projekte bez ohľadu na pohlavie, vek alebo akékoľvek iné kritériá, ktoré by mohli ľudí diskriminovať. Taktiež pri výbere administratívnych a odborných kapacít zapojených do riadenia a realizácie projektu bude zohľadnený a dodržaný princíp rovnosti mužov a žien a princíp nediskriminácie. V rámci mzdového ohodnotenia administratívnych a odborných kapacít nebude dochádzať k diskriminácií a k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb.  V súvislosti so všetkými plánovanými aktivitami bude zohľadnený v rámci projektu -princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti. |
| **Situácia po realizácii projektu a udržateľnosť projektu** |
| Žiadateľ popíše situáciu po realizácii projektu, uvedie k akým zmenám projekt prispeje po skončení jeho realizácie, t.j. po skončení financovania z prostriedkov NFP, vo vzťahu k žiadateľovi a dopad na riešenie identifikovaných potrieb cieľovej skupiny projektu (užívateľov výsledkov projektu). Je nevyhnutné vyhnúť sa všeobecným kritériám typu ,,príspevok projektu prispeje k cieľom P SK“.  RO vyžaduje jednoznačne uviesť tie aspekt/-y, overením ktorých je možné posúdiť príspevok projektu k naplneniu jednotlivých cieľov P SK.  V tejto časti žiadateľ popíše očakávané ciele a očakávané výstupy/výsledky projektu s konkrétnym prínosom vo vzťahu k rozvoju oblasti pokrytej Programom Slovensko 2021 – 2027.  *Realizácia projektu prispeje k:*   * implementácii modelu inkluzívneho vzdelávania v MŠ, ZŠ a SŠ, * zlepšeniu komunikácie a spolupráce rodičov detí a žiakov so školou s cieľom zabezpečiť potrebnú edukačnú podporu a odstránenie vzdelávacích bariér prostredníctvom školských podporných tímov a pedagogických asistentov, * zvýšeniu počtu pedagogických a odborných zamestnancov, ktorí pracujú s deťmi a žiakmi z MRK prostredníctvom tímov na podporujúcich implementáciu inkluzívneho modelu vzdelávania v MŠ, ZŠ SŠ * implementácii osvedčených intervenčných postupov v práci pomáhajúcich profesií a príklady dobrej praxe zo zapojených SŠ, ZŠ a MŠ * zvýšeniu účasti na predprimárnom vzdelávaní detí vo veku od 3 rokov do veku nástupu na povinné základné vzdelávanie na úroveň 96 % do roku 2030, so zameraním primárne na deti v núdzi (MRK, so zdravotným znevýhodnením, štátnych príslušníkov tretích krajín, vrátane migrantov a iné) * zníženiu podielu žiakov z MRK vo veku 7 – 16 rokov navštevujúcich ZŠ alebo ŠZŠ opakujúcich ročník na úroveň 11 % do roku 2030 * zníženiu počtu žiakov, ktorí predčasne ukončujú povinnú školskú dochádzku * stabilizácii pozície školský digitálny koordinátor * zlepšeniu digitálnych zručností a kompetencí pedagogických a odborných zamestnancov, ktorí sa vhodnou intervenciou budú lepšie orientovať v digitálnom prostredí * širšiemu využívaniu digitálnych technológií vo vzdelávaní, ktoré sa tak stane prístupnejšie aj z pohľadu inkluzívneho vzdelávania   Zároveň rezort školstva pripravuje financovanie pozícií zo štátneho rozpočtu ako súčasť zavádzania nového systému nárokovateľných podporných opatrení vo výchove a vzdelávaní (týka sa aktivity č. 1). S týmto zámerom vláda SR vo februári 2023 schválila novelu školského zákona a predložila ju do legislatívneho procesu v NRSR, kde na schôdzi, ktorá začala 2.mája 2023, prebehne hlasovanie o novele v 2. čítaní[[11]](#footnote-12). |
| **Administratívna a prevádzková kapacita žiadateľa a partnera** |
| V tejto časti žiadateľ uvedie:   * popis spôsobilosti na realizáciu projektu z hľadiska predmetu činnosti a organizačného zabezpečenia, * personálne zabezpečenie odborných kapacít žiadateľa (a partnera), * personálne zabezpečenie administratívnych kapacít žiadateľa (a partnera) na riadenie projektu, * odôvodnenie vhodnosti odborných kapacít pre zabezpečenie realizácie hlavných aktivít projektu, vrátane uvedenia požadovaných kvalifikačných predpokladov * formu, či personálne kapacity budú realizované formou pracovnoprávnych vzťahov alebo dodávateľsky obstaraním cez VO, * finančnú situáciu, ako má zabezpečené spolufinancovanie z vlastných zdrojov  v prípade vzniku neoprávnených výdavkov,   NIVaM disponuje potrebnými administratívnymi, finančnými prevádzkovými kapacitami na realizáciu národného projektu, a to aj vzhľadom na skúsenosti s realizáciou tohto typu projektu v programovom období 2014-2020.  Chýbajúce zdroje a kapacity budú doplnené z prostriedkov národného projektu výhradne na účely jeho realizácie (projektový manažment/riadenie). Náplň práce týchto pozícií bude v súlade s prílohou č. 1 Kategória nepriamych výdavkov aktuálne platnej Príručky k oprávnenosti výdavkov. |

|  |  |
| --- | --- |
| **Rozpočet projektu** | |
| **Žiadateľ popíše, akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov.** | **Rozpočet pre hlavnú aktivitu 1**  ESO 4.6 Podpora rovného prístupu, a to najmä znevýhodnených skupín, ku kvalitnému a inkluzívnemu vzdelávaniu a odbornej príprave a podpora ich úspešného ukončenia, počnúc vzdelávaním a starostlivosťou v ranom detstve cez všeobecné a odborné vzdelávanie a prípravu až po terciárnu úroveň a vzdelávanie a učenie dospelých vrátane uľahčovania vzdelávacej mobility pre všetkých a prístupnosti pre osoby so zdravotným postihnutím  901 - Jednotkové náklady podľa článku 53 ods. 1 písm. b) NSU  200 389 860,00 EUR  907 - Paušálna sadzba na nepriame výdavky podľa článku 54 písm. a) NSU  14 027 290,20  EUR  **Rozpočet pre hlavnú aktivitu 2**  ESO 4.5 Zvýšenie kvality, inkluzívnosti a účinnosti systémov vzdelávania a odbornej prípravy, ako aj ich relevantnosti z hľadiska trhu práce okrem iného prostredníctvom potvrdzovania výsledkov neformálneho vzdelávania a informálneho učenia sa s cieľom podporiť nadobúdanie  kľúčových kompetencií vrátane podnikateľských a digitálnych zručností, a tiež prostredníctvom podpory zavádzania systémov duálnej odbornej prípravy a učňovskej prípravy  901 - Jednotkové náklady podľa článku 53 ods. 1 písm. b) NSU  41 993 292,00 EUR  907 - Paušálna sadzba na nepriame výdavky podľa článku 54 písm. a) NSU  2 939 530,44 EUR  Spolu COV: 259 349 972,64 EUR  Rozpočet stanovený na základe plánovaného rozsahu podpory pozícií a  štandardných stupníc jednotkových nákladov. |
| **Bude v národnom projekte využité zjednodušené vykazovanie výdavkov? Ak áno, aký typ?** | Áno  901 - Jednotkové náklady podľa článku 53 ods. 1 písm. b) NSU  907 - Paušálna sadzba na nepriame výdavky podľa článku 54 písm. a) NSU |

| **Merateľné ukazovatele[[12]](#footnote-13)** |
| --- |

|  |  |
| --- | --- |
| Aktivita/Akcia ku ktorej sa MU viaže | Školský digitálny koordinátor/ Hlavná aktivita 2: ***Školský digitálny koordinátor (ŠDK)*** |
| Typ merateľného ukazovateľa[[13]](#footnote-14) | výstup |
| Kód | SOI03 |
| Názov | Počet podporených FTE jednotiek (plných pracovných úväzkov) školského digitálneho koordinátora |
| Merná jednotka | FTE |
| Indikatívna cieľová hodnota[[14]](#footnote-15) | 450 |
|  | |
| Aktivita/Akcia ku ktorej sa MU viaže | Hlavná aktivita 1: ***Inkluzívna podpora v školách*** |
| Typ merateľného ukazovateľa[[15]](#footnote-16) | výstup |
| Kód | SOI04 |
| Názov | Počet FTE jednotiek (plných pracovných úväzkov) pomáhajúcich profesií |
| Merná jednotka | FTE |
| Indikatívna cieľová hodnota[[16]](#footnote-17) | 5500 |
|  | |
| Aktivita/Akcia ku ktorej sa MU viaže | Školský digitálny koordinátor/ Hlavná aktivita 2: ***Školský digitálny koordinátor (ŠDK)*** |
| Typ merateľného ukazovateľa[[17]](#footnote-18) | výsledok |
| Kód | SRI04 |
| Názov | Počet subjektov ovplyvnených intervenciou |
| Merná jednotka | počet |
| Indikatívna cieľová hodnota[[18]](#footnote-19) | 900 |
|  | |
| Aktivita/Akcia ku ktorej sa MU viaže | Hlavná aktivita 1: ***Inkluzívna podpora v školách*** |
| Typ merateľného ukazovateľa[[19]](#footnote-20) | výsledok |
| Kód | SRI04 |
| Názov | Počet subjektov ovplyvnených intervenciou |
| Merná jednotka | počet |
| Indikatívna cieľová hodnota[[20]](#footnote-21) | 1400 |

| **Ďalšie požadované údaje pre monitorovanie[[21]](#footnote-22)** | |
| --- | --- |
| **Názov** | irelevantné |
| **Akým spôsobom sa budú získavať dáta?** | irelevantné |

|  |  |  |
| --- | --- | --- |
| **Zoznam prínosov a prípadných iných dopadov, ktoré sa dajú očakávať  pre jednotlivé cieľové skupiny[[22]](#footnote-23)** | | |
| **Prínosy/Dopady** | **Cieľová skupina (ak relevantné)** | **Počet[[23]](#footnote-24)** |
| Osvedčené intervenčné postupy v práci pomáhajúcich profesií a príklady dobrej praxe zo zapojených SŠ, ZŠ a MŠ | školy ako užívatelia projektu | 1400 škôl |
| Zlepšenie digitálnych zručností a schopností využívať digitálne nástroje vo vzdelávaní | Pedagogickí a odborní zamestnanci škôl ako užívatelia projektu | 18 000 PZ/OZ |

|  |  |
| --- | --- |
| **Štúdia uskutočniteľnosti vrátane analýzy nákladov a prínosov**  *Informácie sa vypĺňajú iba pre investičné typy projektov.* | |
| **Existuje relevantná štúdia uskutočniteľnosti[[24]](#footnote-25) ? (áno/nie)** | *N/A* |
| **Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená** | *N/A* |
| **V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok)** | *N/A* |

|  |  |
| --- | --- |
| **Verejné obstarávanie** | |
| **Sumár zrealizovaných VO** | *N/A* |
| **Sumár plánovaných VO** | *N/A* |
|  |  |
| **Názov VO[[25]](#footnote-26)** | *N/A* |
| **Stručný opis predmetu VO** | *N/A* |
| **Celková hodnota zákazky** | *N/A* |
| **Postup obstarávania** | *N/A* |
| **Metóda podľa finančného limitu** | *N/A* |
| **Začiatok VO** | *N/A* |
| **Stav VO** | *N/A* |
| **Predpokladaný datum ukončenia VO** | *N/A* |
| **Poznámka** | *N/A* |
|  |  |
| **Aktivita** | *N/A* |
| **Hodnota na aktivitu z celkovej hodnoty VO** | *N/A* |

|  |  |
| --- | --- |
| **Identifikácia rizík a prostriedky na ich elimináciu** | |
| **Riziko [[26]](#footnote-27)** | |
| **Názov rizika 1** | **Nenaplnenie merateľných ukazovateľov cieľa ESO 4.5 – Aktivita školský digitálny koordinátor** |
| **Popis rizika** | Merateľný ukazovateľ Počet FTE jednotiek a počet zapojených subjektov pri aktivite ŠDK hodnotíme ako rizikový nakoľko ide o novú pozíciu, ktorá bola otestovaná iba v rámci pilotného projektu. Aktuálne registrujeme silný záujem škôl pokračovať v aktivite ŠDK a rovnako evidujeme silný záujem nových škôl o zapojenie sa. Otázna je však spoľahlivosť týchto dát pri čiastočnej zmene podmienok vynútenej novým projektom a schopnosť trhu práce dodať zvýšený počet ŠDK spĺňajúcich stanovené kvalifikačné predpoklady. Riziko nenaplnenia MÚ je taktiež ovplyvnené aktuálnou globálnou situáciou, hlavne vysokou infláciou a nedostatkom IT špecialistov, ktorá môže mať vplyv na atraktivitu finančného ohodnotenia ŠDK. |
| **Závažnosť** | **stredná** |
| **Opatrenia na elimináciu rizika** | Plánovaná hodnota merateľného ukazovateľa SOI03Počet FTE jednotiek ŠDK predstavuje hodnotu zníženú o 25 % voči plánovaným hodnotám na základe ktorých bol tvorený rozpočet. |
|  |
| **Názov rizika 2** | **Nenaplnenie merateľných ukazovateľov cieľa ESO 4.6 – Aktivita Inkluzívna podpora v školách** |
| **Popis rizika** | Merateľný ukazovateľ Počet FTE jednotiek pri aktivite pomáhajúcich profesií hodnotíme ako rizikový z dôvodu čiastočne zmenených podmienok poskytovania podpory pozícií oproti predchádzajúcim projektom a stropovania celkovej alokácie, ako aj schopnosti trhu dodať počet stanovených pozícií pomáhajúcich profesií splňajúcich stanovené kvalifikačné predpoklady. |
| **Závažnosť** | **stredná** |
| **Opatrenia na elimináciu rizika** | Plánovaná hodnota merateľného ukazovateľa SOI04 Počet FTE jednotiek pomáhajúcich profesií predstavuje hodnotu zníženú o 15 % voči plánovaným hodnotám na základe ktorých bol tvorený rozpočet. |

|  |
| --- |
| **Prílohy** |
| 1. Celkový rozpočet projektu |

1. V tomto dokumente je používaný pojem prijímateľ a žiadateľ. Je to ten istý subjekt, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-2)
2. Tabuľka sa opakuje v závislosti od počtu partnerov. [↑](#footnote-ref-3)
3. Jednoznačne a stručne zdôvodnite výber prijímateľa národného projektu ako jedinečného subjektu oprávneného na realizáciu NP (napr. odkaz na platné predpisy, národnú stratégiu, ktorá odôvodňuje jedinečnosť prijímateľa). [↑](#footnote-ref-4)
4. Uveďte dôvody pre výber partnerov [↑](#footnote-ref-5)
5. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-6)
6. NARIADENIE EURÓPSKEHO PARLAMENTU A RADY (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku [↑](#footnote-ref-7)
7. Podtrieda podľa štatistickej klasifikácie ekonomických činností Vyhlášky ŠÚSR 306/2007 Z.z. z 18. júna 2007 [↑](#footnote-ref-8)
8. Tabuľka sa opakuje v závislosti od počtu priorít a špecifických cieľov. [↑](#footnote-ref-9)
9. Oblasť intervencie, typ územia a forma financovania sú uvedené v dokumente P SK. [↑](#footnote-ref-10)
10. Oblasť intervencie, typ územia a forma financovania sú uvedené v dokumente P SK. [↑](#footnote-ref-11)
11. https://www.nrsr.sk/web/Default.aspx?sid=zakony/cpt&ZakZborID=13&CisObdobia=8&ID=1467 [↑](#footnote-ref-12)
12. V prípade viacerých merateľných ukazovateľov, doplňte údaje za každý merateľný ukazovateľ. [↑](#footnote-ref-13)
13. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-14)
14. V prípade rozdelenia na MDR a LDR je potrebné špecifikovať cieľovú hodnotu za každý typ územia samostatne. [↑](#footnote-ref-15)
15. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-16)
16. V prípade rozdelenia na MDR a LDR je potrebné špecifikovať cieľovú hodnotu za každý typ územia samostatne. [↑](#footnote-ref-17)
17. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-18)
18. V prípade rozdelenia na MDR a LDR je potrebné špecifikovať cieľovú hodnotu za každý typ územia samostatne. [↑](#footnote-ref-19)
19. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-20)
20. V prípade rozdelenia na MDR a LDR je potrebné špecifikovať cieľovú hodnotu za každý typ územia samostatne. [↑](#footnote-ref-21)
21. V prípade viacerých údajov, doplňte údaje za každý údaj. [↑](#footnote-ref-22)
22. V prípade viacerých cieľových skupín, doplňte dopady na každú z nich. [↑](#footnote-ref-23)
23. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-24)
24. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:<http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-25)
25. Tabuľka sa opakuje v závislosti od počtu relevantných verejných obstarávaní. V prípade, ak sú VO realizované v rámci paušálnej sadzby, uvedená tabuľka sa nevypĺňa [↑](#footnote-ref-26)
26. Tabuľka sa opakuje v závislosti od počtu rizík. [↑](#footnote-ref-27)