 

|  |  |
| --- | --- |
| **ZÁMER NÁRODNÉHO PROJEKTU** | |
| **Názov projektu** | Individualizovaný a komplexný prístup so zameraním na poradenské činnosti |

|  |  |
| --- | --- |
| **Identifikácia budúceho žiadateľa[[1]](#footnote-1)** | |
| **Obchodné meno / názov** | Ústredie práce, sociálnych vecí a rodiny |
| **Sídlo** | Špitálska ulica č. 8, 812 67, Bratislava |
| **Právna forma** |  |
| **Štatutárny orgán** | |
| **Meno a priezvisko štatutára** | Ing. Karol Zimmer |

|  |  |
| --- | --- |
| **Identifikácia budúceho partnera** | |
| **Obchodné meno / názov** | - |
| **Sídlo** | - |
| **Právna forma** | - |
| **Štatutárny orgán** | |
| **Meno a priezvisko štatutára** | **-** |

|  |  |
| --- | --- |
| **Zdôvodnenie potreby NP, konkrétneho žiadateľa a partnerov** | |
| **Zdôvodnite čo najpodrobnejšie prečo nemôže byť projekt realizovaný prostredníctvom výzvy na DOP na predkladanie žiadostí o NFP?**  **(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov P SK, efektívnejšie a hospodárnejšie využitie finančných prostriedkov)** | Projekt bude realizovať Ústredie práce, sociálnych vecí a rodiny (ďalej len „ústredie“) prostredníctvom úradov práce, sociálnych vecí a rodiny (ďalej len „úrady“). Projekt zabezpečí odborné poradenstvo klientom úradov, ktorí sú vedení v evidencii uchádzačov o zamestnanie (ďalej len „UoZ“). Osoby cieľovej skupiny sú teda vopred známe a nie je potrebné ich vyhľadávať. Vopred je známy aj výhradný poskytovateľ poradenskej činnosti – úrady, ktoré v súlade so zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) zodpovedajú za evidenciu UoZ. Na projekt budú nadväzovať opatrenia zamerané na zabezpečenie špecifických poradenských činností a asistencie vo vzťahu k tým klientom úradov, ktorých špecifická situácia si vyžaduje cielené nadväzné opatrenia, a to výzvou na DOP. |
| **Dôvod určenia budúceho žiadateľa národného projektu.[[2]](#footnote-2) Má budúci žiadateľ osobitné, jedinečné kompetencie na implementáciu aktivít národného projektu priamo**  **zo zákona, osobitných právnych predpisov?** | Určenie ústredia ako budúceho žiadateľa národného projektu vyplýva zo zákona č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov (ďalej len „zákon o orgánoch štátnej správy“). Kompetencia poskytovať poradenstvo úradom vyplýva z § 13 ods. 1 písm. d) zákona o službách zamestnanosti. Podľa § 12 písm. a) zákona o službách zamestnanosti do pôsobnosti ústredia patrí riadiť, kontrolovať a koordinovať činnosť úradov v oblasti služieb zamestnanosti. |
| **Zdôvodnenie potreby partnera národného projektu (ak relevantné)[[3]](#footnote-3).**  **Uveďte kritériá pre výber partnera[[4]](#footnote-4).**  **Má partner monopolné postavenie**  **na implementáciu týchto aktivít? (áno/nie) Ak áno, na akom základe?** | N/A |

|  |  |
| --- | --- |
| **Uveďte akým spôsobom boli do prípravy NP zapojení relevantní partneri v súlade s článkom 8 nariadenia o spoločných ustanoveniach[[5]](#footnote-5). V prípade nezapojenia partnerov do prípravy NP, uveďte dôvody ich nezapojenia.** | NP svojou hlavnou aktivitou napĺňa viacero opatrení strategických dokumentov pre oblasť zamestnanosti do roku 2030, do prípravy a schvaľovania ktorých boli zapojení relevantní partneri prostredníctvom Pracovnej skupiny pre oblasť zamestnanosti, aktívnej politiky trhu práce, Záruky pre mladých a sociálnej ekonomiky (PS) zriadenej v roku 2021 Ministerstvom práce, sociálnych vecí a rodiny SR (MPSVR SR). Členmi PS sú aktéri, ktorí sa zaoberajú uvedenými oblasťami, vrátane orgánov verejnej správy na národnej úrovni, zástupcov obcí a regiónov, zástupcov zamestnancov a zamestnávateľov, univerzít a neziskových organizácií. PS sa v rámci svojej činnosti zameriava na vytváranie podmienok úzkej spolupráce so zainteresovanými stranami v oblasti navrhovania, implementácie, monitorovania a preskúmania aktívnych politík trhu práce, Záruky pre mladých a sociálnej ekonomiky. |

|  |  |
| --- | --- |
| **Identifikácia projektu** | |
| **Názov projektu/akronym** | Individualizovaný a komplexný prístup so zameraním na poradenské činnosti |
| **NACE projektu** |  |
| **Štátna pomoc** |  |
| **Kategórie regiónov** | LDR a MDR |
| **Projekt s relevanciou k Integrovaným územným stratégiám** | ÁNO / NIE *(resp. ak je zameranie projektu IUS pole je automaticky áno)* |
| **Projekt s relevanciou k Udržateľnému rozvoju miest** | NIE *(pokiaľ vo výzve nie je uvedené inak)* |
| **Projekt s relevanciou k horizontálným princípom súladu s Chartou základných práv Európskej únie, rodovou rovnosťou, nediskrimináciou a prístupnosťou osôb so zdravorným postihnutím** | ÁNO |
| **Program** | Program Slovensko |
| **Fond** | ESF+ |
| **Priorita** | Adaptabilný a prístupný trh práce |
| **Špecifický cieľ[[6]](#footnote-6)** | ESO4.1. (a) Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva |
| **Aktivita/akcia v súlade s P SK** | Zabezpečovanie individualizovaného a komplexného prístupu k znevýhodneným uchádzačom o zamestnanie alebo neaktívnym osobám so zameraním na poradenské činnosti a asistenciu pri identifikácii vhodných podporných nástrojov.  Profesijné poradenstvo pre uchádzačov o zamestnanie |
| **Priorita** | Záruka pre mladých |
| **Špecifický cieľ[[7]](#footnote-7)** | ESO4.1. (a) Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva |
|  | Zabezpečovanie individualizovaného prístupu pre mladých ľudí ohrozených situáciou NEET alebo v situácii NEET, vrátane podpory pri samozamestnaní |
| **Kategorizácia za konkrétne špecifické ciele** | |
| **Špecifický cieľ[[8]](#footnote-8)** | ESO4.1. (a) Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva |
| **Oblasť intervencie** | 134. Opatrenia na zlepšenie prístupu k zamestnaniu |
| **Typ územia** | Menej rozvinuté a viac rozvinuté |
| **Forma financovania** | 1. Grant |

|  |  |
| --- | --- |
| Miesto realizácie projektu | |
| Štát | Slovenská republika |
| Región (NUTS II) | Bratislavský krajZápadné Slovensko[Stredné Slovensko](https://sk.wikipedia.org/wiki/Stredn%C3%A9_Slovensko)Východné Slovensko |
| Vyšší územný celok (NUTS III) | [Bratislavský kraj](https://sk.wikipedia.org/wiki/Bratislavsk%C3%BD_kraj)[Trnavský kraj](https://sk.wikipedia.org/wiki/Trnavsk%C3%BD_kraj)[Trenčiansky kraj](https://sk.wikipedia.org/wiki/Tren%C4%8Diansky_kraj)Nitriansky kraj[Žilinský kraj](https://sk.wikipedia.org/wiki/%C5%BDilinsk%C3%BD_kraj)[Banskobystrický kraj](https://sk.wikipedia.org/wiki/Banskobystrick%C3%BD_kraj) [Prešovský kraj](https://sk.wikipedia.org/wiki/Pre%C5%A1ovsk%C3%BD_kraj) [Košický kraj](https://sk.wikipedia.org/wiki/Ko%C5%A1ick%C3%BD_kraj) |

|  |  |
| --- | --- |
| Predpokladaný časový rámec | |
| Uveďte plánovaný termín začiatku realizácie aktivít | 1/2024 |
| Uveďte plánovaný termín ukončenia realizácie aktivít | 12/2028 |

|  |
| --- |
| **Popis projektu** |
| **Stručný popis projektu** |
| Národný projekt Individualizovaný a komplexný prístup so zameraním na poradenské činnosti bude zabezpečovať ústredie 46 úradov na celom Slovensku. Projekt sa zameriava na zvýšenie šancí na zamestnanie pre znevýhodnených UoZ (ZUoZ) a mladým NEET (not in employment, education or training - nie sú zamestnaní, nepokračujú v procese vzdelávania, ani sa nezúčastňujú odbornej prípravy), ktorí sú UoZ (mladým UoZ) a jeho cieľom je zabezpečiť dostupnosť individualizovaného prístupu a poradenskej činnosti, vrátane profesijného poradenstva. Cieľovými skupinami projektu sú dlhodobo nezamestnané osoby, osoby s nízkym vzdelaním, osoby so zdravotným postihnutím, migranti, rodičia malých detí v evidencii úradov, ako aj mladí ľudia vo veku do 30 rokov v situácii NEET, ktorí sú UoZ, a UoZ starší ako 50 rokov. Podpora formou poradenskej činnosti sa zabezpečí aj vo vzťahu k Rómom, a to v rámci vyššie uvedených charakteristík znevýhodnenia. Odborne pripravení poradcovia si budú počas 6-ročnej implementácie projektu zvyšovať svoje zručnosti pre individualizovaný prístup a poradenstvo, ako aj v oblasti využívania IKT, a to s cieľom zabezpečiť dostupnosť a prístupnosť poradenstva pre všetky identifikované cieľové skupiny projektu. Očakáva sa, že projekt individualizovaným prístupom podporí celkom 68 tis. znevýhodnených osôb, z toho 23 tis. mladých ľudí. Účastníci projektu tak získajú zručnosti potrebné pre riadenie vlastnej kariéry a lepší prehľad o možnostiach trhu práce, ako aj o dostupných aktívnych opatreniach trhu práce. Projekt tiež zabezpečí profesijné poradenstvo pre 18 tis. žiadateľov o podporu začatia samostatnej zárobkovej činnosti. Svojimi aktivitami projekt prispeje k dosahovaniu národných cieľov SR do roku 2030 vymedzených pre oblasť zamestnanosti (uznesenie vlády SR č. 13 z 12.1.2022) v kontexte Akčného plánu na realizáciu Európskeho piliera sociálnych práv. |
| **Popis východiskovej situácie** |
| 1. **Relevancia k východiskovým dokumentom**   **TZP Aktívna politika trhu práce** - NP prispeje k plneniu TZP, najmä k plneniu kritéria 1. Opatrenia na vykonávanie profilovania uchádzačov o zamestnanie a posúdenia ich potrieb a kritéria 5. Pokiaľ ide o intervencie v oblasti zamestnanosti mladých ľudí, cielené prístupy založené na dôkazoch zamerané na mladých ľudí, ktorí nie sú zamestnaní, ani nie sú v procese vzdelávania alebo odbornej prípravy.  **Strategické priority rozvoja zamestnanosti v Slovenskej republike s výhľadom do roku 2030** sa v časti *Zlepšenie služieb zamestnanosti* zameriava na poskytovanie individualizovanej podpory pre UoZ vrátane poradenstva, usmernenia a mentorstva, validácie zručností, pomoci pri hľadaní pracovného miesta.  **Národný plán posilnenia Záruky pre mladých ľudí v Slovenskej republike s výhľadom do roku 2030** obsahuje v kapitole *Príprava* aktivitu *Individualizované poradenstvo pre mladých UoZ*. Účelom aktivity je zabezpečenie personálnych kapacít v podobe špecializovaných poradcov pre mladých UoZ na každom úrade, vrátane ich odbornej prípravy, sieťovania a technického vybavenia. Predmetom aktivity je poskytovanie individualizovaných poradenských služieb, vrátane diagnostiky, skríningu, profilovania a tvorby individuálnych akčných plánov, a to so zohľadnením potrieb konkrétneho klienta.  **Akčný plán na ďalšie posilnenie integrácie dlhodobo nezamestnaných na trh práce v SR s výhľadom do roku 2030** sa v časti *Plánované iniciatívy/akcie* zaväzuje pokračovať v individuálnom prístupe ku klientom úradov.  **Európsky pilier sociálnych práv -** NP napĺňa nasledujúce zásady: 2. Rodová rovnosť, 3. Rovnaké príležitosti, 4. Aktívna podpora zamestnanosti.  Vládou SR schválený dokument **Vymedzenie národných cieľov do roku 2030 v kontexte Akčného plánu na realizáciu Európskeho piliera sociálnych práv** si stanovuje za jeden z hlavných cieľov zvýšiť mieru zamestnanosti obyvateľov vo veku od 20 do 64 rokov na 76,5%.   1. **Predchádzajúce analýzy**   **Hodnotenie pokroku k naplneniu špecifických cieľov PO 3 Zamestnanosť v rámci OP ĽZ** zistilo, že individuálny prístup k podpore zamestnávania ZUoZ je efektívny vzhľadom k zvýšeniu zamestnateľnosti ZUoZ. Podľa odporúčania z hodnotenia je potrebné rozšíriť nástroje individuálneho prístupu k podpore zamestnávania naprieč všetkými cieľovými skupinami. Ide o nástroje s vysokou efektívnosťou, ktoré by mali postupne stále viac nahrádzať príspevky na zamestnávanie.  **NP** **Podpora individualizovaného poradenstva pre DN UoZ** bol predmetom **Hodnotenia plnenia stanovených cieľov a dopadov prioritnej osi Zamestnanosť**. Z 35 tis. UoZ podporených medzi rokmi 2015 až 2020 sa po 12 mesiacoch nachádzalo mimo evidencie 11 tis. účastníkov. V zmysle odporúčaní hodnotenia by v budúcnosti **mali zmeny tiež reflektovať na širokú škálu vzdelania, skúsenosti a zručnosti UoZ** a podporovať ich ďalší rozvoj. Ich skladba by mala tiež zohľadňovať štruktúru UoZ z pohľadu ich znevýhodnenia. NP by mal byť využitý v oblastiach **podpora prípravy na prácu** a **podpora schopností sa zamestnať**.  **NP Reštart pre MUoZ** bol predmetom **Hodnotenia pokroku k naplneniu cieľov PO Iniciatívy na podporu zamestnanosti mladých ľudí v rámci OP ĽZ.** Hodnotenie odporúča pokračovať v opatreniach, najmä v regiónoch s vysokou mierou nezamestnanosti a pri vysokom podiele nízko kvalifikovaných UoZ. Celkovo je však potrebné zvážiť regionalizáciu tohto NP v prepojení na situáciu na trhu práce a štruktúru nezamestnaných, ako aj na jeho celkové postavenie v intervenčnej logike prioritnej osi, aj s ohľadom na iné nástroje, ktoré niekedy tomuto NP konkurovali.   1. **Súvisiace projekty**   **NP Podpora individualizovaného poradenstva pre DN UoZ (PIP)** bol realizovaný v PO 2014-2020. Cieľom NP PIP bolo prispieť k zvýšeniu zamestnateľnosti a zamestnanosti ZUoZ. Ústredie prostredníctvom úradov poskytovalo individualizované poradenstvo dlhodobo nezamestnaným UoZ v oblasti zamestnania a tiež podporovalo získanie pracovných návykov, vedomostí, pracovných a sociálnych zručností a pomoc pri hľadaní pracovného uplatnenia. **Veľkú väčšinu účastníkov NP tvorili dlhodobo nezamestnaní, asi tretina bola starších ako 50 rokov a jednu tretinu tvorili UoZ s nízkou kvalifikáciou.** Tri štvrtiny podporených UoZ pochádzali z krajov s vyššou nezamestnanosťou (KSK, PSK a BBSK). **68,7 % z podporených osôb boli ženy**, z nich takmer všetky boli dlhodobo nezamestnané, 1/3 z nich boli nad 50 rokov a približne rovnaký počet tvorili ženy s nízkou kvalifikáciou.  **NP** **Individualizované poradenstvo pre znevýhodnených uchádzačov o zamestnanie** realizovaný v rámci REACT-EÚ je zameraný na podporu znevýhodnených UoZ pri zvyšovaní ich konkurencieschopnosti na trhu práce a zvyšovaní ich zamestnateľnosti prostredníctvom rozvoja tzv. mäkkých faktorov zamestnateľnosti, ktorými sú kompetencie pre integráciu na trh práce. Rozvoj kompetencií je v ňom zameraný na vytvorenie individuálneho osobnostného profilu na základe zhodnotenia potenciálu znevýhodnených UoZ a identifikovania prekážok.  **NP Reštart pre MUoZ** je podobný projekt, ktorý sa zaoberal poradenstvom. Cieľom opatrenia č.1 je poskytnúť MUoZ vo veku do 29 rokov intenzívny komplexný a dlhodobý poradenský program. Podpora bola pre MUoZ poskytnutá pri zvyšovaní predpokladov k nachádzaniu pracovného uplatnenia prostredníctvom individuálnych, skupinových a individualizovaných poradenských aktivít, zameraných najmä na analýzu a komplexné zhodnotenie celkového potenciálu MUoZ a zreálnenie ich pohľadu na vlastnú uplatniteľnosť na trhu práce, identifikáciu bariér, stanovenie opatrení na zvýšenie možností uplatnenia sa na trhu práce, a prostredníctvom individualizovaných aktivít mobilizovať individuálne zdroje a posilniť motiváciu k proaktívnemu prístupu MUoZ k riešeniu ich nezamestnanosti.   1. **Problémové oblasti**   Dlhodobou výzvou pre Slovensko je štruktúra nezamestnanosti. Vysoký podiel na celkovej nezamestnanosti majú najmä dlhodobo nezamestnaní a osoby s nízkou kvalifikáciou. Na otvorenom trhu práce je v porovnaní s EÚ umiestnených stále málo osôb so zdravotným postihnutím. Špecifickým výzvam pri vstupe na trh práce čelia mladí UoZ, a to s ohľadom na chýbajúce pracovné skúsenosti. Výzvu pre slovenský pracovný trh predstavuje aj príchod osôb z tretích krajín, vrátane migrantov. NP sa zameria na podporu týchto ohrozených skupín formou zabezpečenia individualizovaného a komplexného prístupu. NP reaguje aj na regionálne rozdiely v nezamestnanosti, pričom zohľadňuje nadpriemerne vysokú nezamestnanosť v okresoch, ktoré sa nachádzajú na východe a juhu krajiny. Poradenstvo bude poskytované na 46 úradoch, počet poradcov na jednotlivých úradoch bude zohľadňovať štruktúru nezamestnaných a počet ZUoZ v jednotlivých okresoch. Počty poradcov sú uvedené v Prílohe č. 1 k tomuto zámeru NP. |
| **Spôsob realizácie aktivít projektu** |
| Zámerom NP je prispieť k zvýšeniu zamestnateľnosti ZUoZ a mladých UoZ, k zvýšeniu motivácie ZUoZ a  UoZ pracovať, k zvýšeniu ich konkurencieschopnosti na trhu práce a k zlepšeniu tzv. mäkkých faktorov zamestnateľnosti. Jeho cieľom je zabezpečiť individualizovaný prístup k ZUoZ a mladým UoZ a poskytnúť im poradenstvo.  Špecifické ciele NP sú:   * zabezpečenie dostupnosti individualizovaného poradenstva pre každého ZUoZ a mladého UoZ, * zlepšenie prehľadu ZUoZ a mladých UoZ o fungovaní trhu práce a zabezpečenie ich informovanosti o možnostiach zamestnať sa a o dostupných AOTP, * zhodnotenie potenciálu ZUoZ a mladých UoZ a identifikácia ich silných a slabých stránok, * zlepšenie zručností ZUoZ a mladých UoZ potrebných pre riadenie vlastnej kariéry a pre komunikáciu so zamestnávateľmi.   NP uplatňovaním individuálneho prístupu a poskytovaním poradenstva vybraným cieľovým skupinám prispeje k plneniu špecifického cieľa ESO 4.1. *zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce, ako aj prostredníctvom podpory samostatnej zárobkovej činnosti a sociálneho hospodárstva*.  Cieľové skupiny (účastníci) NP (ďalej aj „CS“):  **Dlhodobo nezamestnané osoby** (DNO)  V zmysle § 8 ods. 1 písm. c) zákona o službách zamestnanosti ide o občana vedeného v evidencii uchádzačov o zamestnanie najmenej 12 po sebe nasledujúcich mesiacov. DNO majú problém začleniť sa na trh práce z viacerých dôvodov, medzi ktoré patrí strata pracovných návykov, nedostatok motivácie a nízky záujem o účasť na AOTP. K marcu 2023 je evidovaných 74 tis. dlhodobo nezamestnaných občanov.  V prípade **nezamestnaných osôb s nízkym vzdelaním** (ISCED≤2) ide v zmysle § 8 ods. 1 písm. d) zákona o službách zamestnanosti o občanov, ktorí dosiahli vzdelanie nižšie ako stredné odborné vzdelanie. Ich podiel sa dlhodobo pohybuje okolo úrovne 30% z celkového počtu nezamestnaných. V ich prípade je najväčším problémom nedostatok zručností, prípadne nesúlad zručností s potrebami trhu práce. Celkovo však z dlhodobého hľadiska dochádza k sústavnému poklesu počtu UoZ s nízkym vzdelaním. Zatiaľ čo v roku 2014 bolo evidovaných vyše 123 tis. UoZ s nízkym vzdelaním, začiatkom roku 2020 ich bolo cca 53 tis. čo je pokles o viac ako 70 tis. V dôsledku pandémie došlo k opätovnému nárastu počtu nezamestnaných s nízkym vzdelaním, pričom maximá boli dosiahnuté v lete roku 2021 – vyše 71 tis., čím došlo k nárastu o cca 18 tis. K marcu 2023 je evidovaných 58 tis. UoZ s nízkou kvalifikáciou.  Nezanedbateľnou skupinou nezamestnaných sú **osoby so zdravotným postihnutím** (OZP) v zmysle § 8 ods. 1 písm. h) zákona o službách zamestnanosti, ktorí tvoria dlhodobo 3,0% - 3,5% zo všetkých evidovaných uchádzačov o zamestnanie, pričom k marcu 2023 je evidovaných 6 tis. občanov so zdravotným postihnutím. Patria k rizikovej skupine ľudí citlivo reagujúcej na zmeny na trhu práce.  **Mladí UoZ**, sú uchádzači o zamestnanie vo veku do 30 rokov (30 rokov mínus 1 deň). Účastníkom projektu bude mladý UoZ, ktorý dosiahol vzdelanie nižšie ako stredné odborné vzdelanie alebo sú občanmi so zdravotným postihnutím alebo pred zaradením do evidencie uchádzačov o zamestnanie nemal pravidelne platené zamestnanie alebo neprevádzkoval samostatnú zárobkovú činnosť a zároveň je vedený v evidencii uchádzačov o zamestnanie minimálne 1 mesiac. Účastníkom projektu bude aj mladý UoZ, ktorý dosiahol stredné odborné vzdelanie alebo vyšší stupeň vzdelania a je vedený v evidencii uchádzačov o zamestnanie minimálne 3 mesiace. Mladí ľudia čelia špecifickým prekážkam vzhľadom na nedostatok pracovných návykov a skúseností. Tiež majú nedostatok informácií o fungovaní pracovného trhu a dostupných opatreniach AOTP. K februáru 2023 je evidovaných 40 tis. UoZ do 29 rokov.  Cieľovými skupinami NP sú aj nasledovní znevýhodnení UoZ:   * občan starší ako 50 rokov - § 8 ods. 1 písm. b) zákona o službách zamestnanosti * občan, ktorý v období najmenej 12 po sebe nasledujúcich kalendárnych mesiacov pred zaradením do evidencie uchádzačov o zamestnanie nemal pravidelne platené zamestnanie a nevykonával alebo neprevádzkoval samostatnú zárobkovú činnosť dlhšie ako 6 po sebe nasledujúcich mesiacov - § 8 ods. 1 písm. e) zákona o službách zamestnanosti * občan, ktorý ukončil poberanie materského alebo poberanie rodičovského príspevku menej ako dva roky pred zaradením do evidencie uchádzačov o zamestnanie a ktorý počas poberania materského alebo počas poberania rodičovského príspevku nemal príjem zo zárobkovej činnosti zamestnanca a zo samostatnej zárobkovej činnosti - § 8 ods. 1 písm. i) zákona o službách zamestnanosti * štátny príslušník tretej krajiny, ktorému bol udelený azyl alebo ktorému bola poskytnutá doplnková ochrana - § 8 ods. 1 písm. f) zákona o službách zamestnanosti   Cieľovou skupinou NP sú aj príslušníci marginalizovaných rómskych komunít, ich znevýhodnenie sa posudzuje tak, ako je uvedené vyššie.  Hlavná aktivita NP: **Individualizovaný prístup a poradenstvo**  **LDR - Zabezpečovanie individualizovaného a komplexného prístupu k znevýhodneným uchádzačom o zamestnanie alebo neaktívnym osobám so zameraním na poradenské činnosti a asistenciu pri identifikácii vhodných podporných nástrojov**  **MDR - Zabezpečovanie individualizovaného a komplexného prístupu k znevýhodneným uchádzačom o zamestnanie alebo neaktívnym osobám so zameraním na poradenské činnosti a asistenciu pri identifikácii vhodných podporných nástrojov**  **LDR - Zabezpečovanie individualizovaného prístupu pre mladých ľudí ohrozených situáciou NEET alebo v situácii**  **NEET, vrátane podpory pri samozamestnaní**  **MDR - Zabezpečovanie individualizovaného prístupu pre mladých ľudí ohrozených situáciou NEET alebo v situácii**  **NEET, vrátane podpory pri samozamestnaní**  **LDR - Profesijné poradenstvo pre uchádzačov o zamestnanie**  **MDR - Profesijné poradenstvo pre uchádzačov o zamestnanie**  Individualizovaný prístup k cieľovým skupinám tohto NP bude zabezpečený prostredníctvom poradenskej činnosti na každom úrade (priemerne 6 poradcov / úrad, z toho priemerne 2 poradcovia / úrad špecificky pre mladých UoZ). Odborný poradca v spolupráci so ZUoZ alebo mladým UoZ stanovuje ciele a priebeh individualizovaného poradenského procesu, ktoré prispôsobuje potrebám a konkrétnej situácii ZUoZ alebo mladého UoZ. Počas vstupného rozhovoru odborný poradca vyplní prvý stĺpec v dokumente **Analýza situácie ZUoZ alebo** mladého UoZ. Cieľom je zhodnotiť dosiahnuté teoretické a praktické znalosti a zručnosti ZUoZ a mladých UoZ; identifikovať bariéry, ktoré im bránia začleniť sa na trh práce a dôvody ich nezamestnanosti a zhodnotiť mieru intervencie, ktorá im bude poskytnutá. Po absolvovaní jednotlivých poradenských aktivít napríklad vstupného individuálneho rozhovoru, informovania o nástrojoch AOTP, nácviku pracovného pohovoru sa realizuje záverečný individuálny rozhovor. Na tomto stretnutí odborný poradca prostredníctvom štruktúrovaného rozhovoru zhodnotí, nakoľko sa podarilo splniť stanovené ciele a či došlo k posunu v jednotlivých oblastiach. Výsledky zároveň zaznamenáva v druhom stĺpci dokumentu **Analýza situácie ZUoZ alebo mladého UoZ.** Na záverečnom rozhovore medzi poradcom a ZUoZ alebo mladým UoZ je spoločne vypracovaný  **Individuálny plán na zvýšenie možností uplatnenia sa na trhu práce.** Ide o harmonogram presných krokov, postupov a intervencií vypracovaných na základe vyššie uvedenej Analýzy situácie ZUoZ alebo mladého UoZ, ktoré umožnia klientom integráciu do trhu práce. Úrad poskytne účastníkovi projektu poskytnúť príspevok na cestovné a stravné.  Súčasťou poradenského procesu bude taktiež **zhodnotenie úrovne zručností** a v prípade identifikovania nedostatkov v tejto oblasti bude ZUoZ a mladým UoZ odporúčaný adekvátny kurz. V prípade účasti na tomto kurze bude ZUoZ a maldému UoZ na tento kurz poskytnutý príspevok. Zhodnotenie sa bude predovšetkým zameriavať na digitálne, podnikateľské a zelené zručnosti.  Poradenský proces bude doplnený súvisiacimi aktivitami, realizovanými mimo tohto NP. Aktivitou, ktorá bude prebiehať paralelne bude uzatváranie Dohôd o pracovnej integrácii najneskôr do 18 mesiacov evidencie DNO a pravidelné monitorovanie, príp. aktualizácia týchto dohôd tak, aby sa ňou podporoval účinný prechod DNO do zamestnania. Súčasťou poradenstva môžu byť aktivity zamerané na hĺbkovú profiláciu klienta.  Poradcovia budú spolupracovať s neverejnými poskytovateľmi služieb zamestnanosti, ktorí môžu po skončení poradenstva poskytnúť ďalšie nadväzujúce služby podľa potreby. Cieľom je umožniť celostnejší prístup k individuálnemu poradenstvu a profesijnej orientácii odporúčaním uchádzačov o zamestnanie vo veku do 30 rokov inštitúciám vzdelávania a odbornej prípravy, mládežníckym organizáciám, službám sociálnej starostlivosti a neverejným poskytovateľom služieb zamestnanosti z dôvodu podpory motivácie a uľahčenia prekonávania prekážok v súvislosti s nezamestnanosťou a situáciou ZUoZ a mladých UoZ. Poradcovia so zameraním na UoZ vo veku do 30 rokov budú spolupracovať s one-stop-shops/jednotnými kontaktnými miestami[[9]](#footnote-9) a môžu byť súčasťou regionálnych partnerstiev.  Zvyšovanie kvality poskytovaných služieb bude zabezpečované prostredníctvom nadväzujúceho NP zameranej na vzdelávanie poradcov, s dôrazom na zvyšovanie odborných a komunikačných zručností, prácu s elektronickými službami zamestnanosti a na tréningy modelových situácií. Poradcovia budú využívať nový informačný systém, zabezpečený prostredníctvom aktivity zameranej na modernizáciu IKT nástrojov služieb zamestnanosti. Výsledkom bude poskytovanie pro-klientsky orientovaných služieb.  Poradenský proces bude založený na skúsenostiach z realizovaných poradenských aktivít.  Profesijné poradenstvo pre ZUoZ a mladých UoZ bude zamerané na podporu začatia vykonávania samostatnej zárobkovej činnosti (SZČ) a bude poskytované na každom úrade. Jeho súčasťou budú kľúčové informácie súvisiace so začatím a prevádzkovaním SZČ, oboznámenie sa so silnými a slabými stránkami, prípravou na podnikanie, vypracovanie podnikateľského zámeru, zabezpečenia potrebnej dokumentácie a školenie zamerané napr. na legislatívu, finančný manažment, či marketing. Každý záujemca o príspevok na podporu začatia SZČ sa povinne zúčastní profesijného poradenstva.  Poradenský proces priblíži ZUoZ a mladých UoZ k trhu práce. Očakáva sa, že realizovaný NP prispeje k zlepšeniu uplatniteľnosti 45 000 ZUoZ a 23 000 mladých UoZ, a to prostredníctvom individualizovaného a komplexného prístupu. Podpora prostredníctvom profesijného poradenstva bude poskytnutá 18 000 záujemcom o príspevok na podporu začatia SZČ.  Pri poskytovaní poradenstva bude žiadateľ využívať vlastné materiálne, priestorové, technické možnosti. Financovanie poradcov bude zabezpečené prostredníctvom národného projektu.  Verejné obstarávania v súvislosti s týmto projektom nie je plánované.  Projekt bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou , nediskrimináciou a prístupnosťou osôb so zdravotným postihnutím , ktoré sú definované v Partnerskej dohode SR na roky 2021 – 2027 a v čl. 9 nariadenie o spoločných ustanoveniach , berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky. Pri implementácii plánovaných aktivít projektu je potrebné dodržiavať všetky články Charty ZP EÚ s dôrazom najmä na články Charty ZP EÚ, ktoré sa najviac vzťahujú k plánovaným intervenciám, aktivitám a cieľovým skupinám.  NP je orientovaný na pomoc znevýhodneným skupinám obyvateľstva z pohľadu trhu práce. Aktivity projektu budú dostupné každej osobe z CS v zmysle špecifikácie vyššie, vrátane OZP. Poradenstvo bude poskytované na základe princípu rodovej rovnosti vzhľadom na to, že poradenstvo bude poskytnuté každému ZUoZ a mladému UoZ v evidencii úradov. Táto rovnosť sa dodrží aj pri zabezpečovaní odborných kapacít pre potreby projektu.  Dodržané budú práva, slobody a zásady, ktoré sú uvedené v Charte základných práv EÚ. Lepšia orientácia na trhu práce pomôže ZUoZ a mladým UoZ v napĺňaní ich práv z Charty základných práv EÚ hlavne práva na slobodnú voľbu povolania a práva na prácu (článok 15), práva na slobodu podnikania (článok 16), integráciu osôb so zdravotným postihnutím (článok 26) a práva na prístup k službám zamestnanosti (článok 29).  Okrem hlavnej aktivity budú súčasťou projektu informovanosť a publicita, riadenie projektu a iné podporné činnosti, ktoré majú charakter buď nepriamych nákladov, alebo zostávajúcich nákladov iných ako priamych nákladov na zamestnancov. |
| **Situácia po realizácii projektu a udržateľnosť projektu** |
| NP prispeje k nasledujúcim cieľom PD SK a P SK:  V priorite 4P1. Adaptabilný a prístupný trh práce (APTP) prispieva k plneniu očakávaných výsledkov:   * zvýšenie zamestnanosti obyvateľstva vo veku 20 – 64 rokov do roku 2030 na 76,5 %, * zníženie podielu dlhodobo nezamestnaných osôb na celkovom počte nezamestnaných výrazne pod úroveň 30 % do roku 2030, * zníženie podielu osôb s nízkou kvalifikáciou na celkovom počte nezamestnaných na menej ako 25 % do roku 2030, * zníženie podielu osôb so zdravotným postihnutím na celkovom počte nezamestnaných na menej ako 3 % do roku 2030, * zvýšenie zamestnanosti mužov a žien z MRK na 45 % do roku 2030 * garancia individualizovaného prístupu pri zabezpečovaní verejných a neverejných služieb zamestnanosti každému znevýhodnenému uchádzačovi o zamestnanie   V priorite 4P4. Záruka pre mladých (Zamestnanosť mladých ľudí)   * zníženie počtu mladých ľudí v situácii NEET na úroveň priemeru EÚ (9 %) do roku 2030%, * zníženie podielu mladých ľudí v situácií NEET v lokalitách MRK na úroveň 40 % do roku 2030, * zníženie podielu mladých nezamestnaných do 30 rokov na celkovom počte nezamestnaných ľudí na menej ako 20 % do roku 2030, * zníženie podielu dlhodobo nezamestnaných mladých ľudí do 30 rokov na celkovom počte nezamestnaných mladých ľudí do 30 rokov na menej ako 20 % do roku 2030, * zníženie podielu mladých ľudí do 30 rokov s nízkou kvalifikáciou na celkovom počte nezamestnaných mladých ľudí do 30 rokov na menej ako 30 % do roku 2030 * zníženie podielu žien z MRK vo veku 16 – 24 rokov, ktoré nie sú zamestnané a ani už nie sú vo vzdelávacom procese na 44 % v roku 2030   Udržateľnosť aktivít projektu a konkrétna podoba opatrení po skončení NP bude nastavená podľa výsledkov a ich zhodnotenia po ukončení NP a situácie na trhu práce po skončení NP. |
| **Administratívna a prevádzková kapacita žiadateľa a partnera** |
| Ústredie práce, sociálnych vecí a rodiny je v zmysle § 2 Zákona č. 453/2003 o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov orgánom štátnej správy v oblasti sociálnych vecí a služieb zamestnanosti, rovnako ako úrady práce, sociálnych vecí a rodiny. Predmetný zákon ďalej vymedzuje ich postavenie. V nadväznosti na to a v súlade s ďalšou relevantnou legislatívou ústredie a úrady disponujú kapacitami potrebnými na zabezpečenie NP.  NP zabezpečí nenávratný finančný príspevok na krytie mzdových výdavkov pre celkom 276 poradcov na 46 úradoch v zmysle max. počtov podľa Prílohy č. 1 k tomuto zámeru. Poradcovia budú zamestnancami úradov. Paušálna sadzba projektu slúži na krytie všetkých ostatných výdavkov súvisiacich s realizáciu projektu. Ústredie disponuje odbornými kapacitami potrebnými pre riadenie projektu, a to v rámci samostatného organizačného útvaru.  Minimálne kvalifikačné požiadavky na odborného poradcu:   * vysokoškolské vzdelanie II. Stupňa * absolvovanie školenia pre poradcov do 6 mesiacov po nástupe do zamestnania, v prípade ak poradca nemá predchádzajúce skúsenosti s poskytovaním poradenstva |

|  |  |
| --- | --- |
| **Rozpočet projektu** | |
| **Žiadateľ popíše, akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov.** | Výška mzdových výdavkov bola určená na základe skúseností z implementácie obdobných aktivít v predchádzajúcom období. |
| **Bude v národnom projekte využité zjednodušené vykazovanie výdavkov? Ak áno, aký typ?** | Paušálna sadzba na zostávajúce oprávnené výdavky projektu na do výšky 40 % oprávnených priamych nákladov na zamestnancov. Vykazovanie oprávnených nákladov na základe paušálnej sadzby sa uskutočňuje podľa nariadenia 2021/1060 čl. 56 ods. a). |

| **Merateľné ukazovatele[[10]](#footnote-10)** |
| --- |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Priorita** | **4P1** |
| Kód | EECO02 |
| Názov | Nezamestnané osoby vrátane dlhodobo nezamestnaných |
| Merná jednotka | osoby |
| Celková cieľová hodnota | 40 035 MRR / 2300 VRR |
| **Priorita** | **4P4** |
| Kód | EECO02 |
| Názov | Nezamestnané osoby vrátane dlhodobo nezamestnaných |
| Merná jednotka | osoby |
| Celková cieľová hodnota | 20 017 MRR/ 1 150 VRR |
| **Priorita** | **4P1** |
| Kód | EECO03 |
| Názov | Dlhodobo nezamestnané osoby |
| Merná jednotka | osoby |
| Celková cieľová hodnota | 30 026 MRR/ 1 725 VRR |
| **Priorita** | **4P4** |
| Kód | EECO03 |
| Názov | Dlhodobo nezamestnané osoby |
| Merná jednotka | osoby |
| Celková cieľová hodnota | 15 012 MRR / 862 VRR |
| **Priorita** | **4P4** |
| Kód | EECO07 |
| Názov | Mladí ľudia vo veku medzi 18 a 29 rokov |
| Merná jednotka | Osoby |
| Celková cieľová hodnota | 20 017 MRR / 1 150 VRR |
| **Priorita** | **4P1** |
| Kód | EECO08 |
| Názov | Účastníci vo veku nad 54 rokov |
| Merná jednotka | osoby |
| Celková cieľová hodnota | 12 010 MRR / 690 VRR |
| **Priorita** | **4P1** |
| Kód | EECO09 |
| Názov | Účastníci s nižším sekundárnym vzdelaním alebo s nižším  vzdelaním |
| Merná jednotka | osoby |
| Celková cieľová hodnota | 10 008 MRR / 757 VRR |
| **Priorita** | **4P4** |
| Kód | EECO09 |
| Názov | Účastníci s nižším sekundárnym vzdelaním alebo s nižším  vzdelaním |
| Merná jednotka | osoby |
| Celková cieľová hodnota | 5 004 MRR / 287 VRR |
| **Priorita** | **4P1** |
| Kód | EECO10 |
| Názov | Účastníci s vyšším sekundárnym alebo postsekundárnym  vzdelaním |
| Merná jednotka | osoby |
| Celková cieľová hodnota | 14 012 MRR/ 805 VRR |
| **Priorita** | **4P4** |
| Kód | EECO10 |
| Názov | Účastníci s vyšším sekundárnym alebo postsekundárnym  vzdelaním |
| Merná jednotka | osoby |
| Celková cieľová hodnota | 7 005 MRR / 402 VRR |
| **Priorita** | **4P1** |
| Kód | EECO12 |
| Názov | Účastníci so zdravotným postihnutím |
| Merná jednotka | Osoby |
| Celková cieľová hodnota | 1 601 MRR/ 92 VRR |
| **Priorita** | **4P4** |
| Kód | EECO12 |
| Názov | Účastníci so zdravotným postihnutím |
| Merná jednotka | Osoby |
| Celková cieľová hodnota | 800 MRR/ 46 VRR |
| **Priorita** | **4P1** |
| Kód | EECR04 |
| Názov | Účastníci, ktorí sú po ukončení svojej  účasti zamestnaní |
| Merná jednotka | Osoby |
| Celková cieľová hodnota | 12 010 MRR / 690 VRR |
| **Priorita** | **4P4** |
| Kód | EECR04 |
| Názov | Účastníci, ktorí sú po ukončení svojej  účasti zamestnaní |
| Merná jednotka | Osoby |
| Celková cieľová hodnota | 6 005 MRR / 345 VRR |
| **Priorita** | **4P1** |
| Kód | EECR05 |
| Názov | Účastníci, ktorí sú šesť mesiacov po  odchode zamestnaní |
| Merná jednotka | Osoby |
| Celková cieľová hodnota | 6 005 MRR / 345 VRR |
| **Priorita** | **4P4** |
| Kód | EECR05 |
| Názov | Účastníci, ktorí sú šesť mesiacov po  odchode zamestnaní |
| Merná jednotka | Osoby |
| Celková cieľová hodnota | 3 002 MRR / 172 VRR |

| **Ďalšie požadované údaje pre monitorovanie[[11]](#footnote-11)** | |
| --- | --- |
| **Názov** |  |
| **Akým spôsobom sa budú získavať dáta?** | Prostredníctvom monitorovacích správ |

|  |  |  |
| --- | --- | --- |
| **Zoznam prínosov a prípadných iných dopadov, ktoré sa dajú očakávať  pre jednotlivé cieľové skupiny[[12]](#footnote-12)** | | |
| **Dopady** | **Cieľová skupina (ak relevantné)** | **Počet[[13]](#footnote-13)** |
| Dopady individuálneho poradenstva na individuálnej úrovni:  - rozvoj ľudského kapitálu: podporuje človeka v rozvoji vlastných vedomostí a zručností, motivuje klientov zvýšiť si alebo získať novú kvalifikáciu, rozvíja motiváciu učiť sa, mení postoje k práci, podporuje rozvoj zručností pre riadenie vlastnej kariéry a hľadanie zamestnania a vedie k lepšej úspešnosti pri hľadaní zamestnania,  - rozvoj sociálneho kapitálu: schopnosť jedinca zabezpečiť si výhody cez členstvo v rôznych sociálnych skupinách, sieťach a štruktúrach, ktorá má vplyv na jeho návrat na trh práce a na zvládanie dlhodobej nezamestnanosti.  Spoločenské a ekonomické dopady:  - poradenstvo pomáha zmierňovať nesúlad medzi požiadavkami zamestnávateľov a dostupnými ľudskými zdrojmi na trhu práce a  - prispieva k skracovaniu obdobia nezamestnanosti, podporuje rozvoj ľudského kapitálu na úrovni agregátnej ponuky a prispieva k lepšej mobilite pracovnej sily. | ZUoZ a mladí UoZ | NP prispeje k zlepšeniu uplatniteľnosti 45 000 ZUoZ a 23 000 mladých UoZ. |

|  |  |
| --- | --- |
| **Štúdia uskutočniteľnosti vrátane analýzy nákladov a prínosov**  *Informácie sa vypĺňajú iba pre investičné typy projektov.* | |
| **Existuje relevantná štúdia uskutočniteľnosti[[14]](#footnote-14) ? (áno/nie)** | Nie |
| **Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená** | - |
| **V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok)** | - |

|  |  |
| --- | --- |
| **Verejné obstarávanie** | |
| **Sumár zrealizovaných VO** | - |
| **Sumár plánovaných VO** | - |
|  |  |
| **Názov VO[[15]](#footnote-15)** | - |
| **Stručný opis predmetu VO** | - |
| **Celková hodnota zákazky** | - |
| **Postup obstarávania** | - |
| **Metóda podľa finančného limitu** | - |
| **Začiatok VO** | - |
| **Stav VO** | - |
| **Predpokladaný dátum ukončenia VO** | - |
| **Poznámka** | - |
|  |  |
| **Aktivita** | - |
| **Hodnota na aktivitu z celkovej hodnoty VO** | - |

|  |  |
| --- | --- |
| **Identifikácia rizík a prostriedky na ich elimináciu** | |
| **Riziko [[16]](#footnote-16)** | |
| **Názov rizika 1** | Riziko z nedosiahnutia cieľových hodnôt merateľných ukazovateľov (MU) |
| **Popis rizika** | Dosiahnutie stanovených MU z hľadiska cieľovej hodnoty je ovplyvnené záujmom ZUoZ mladých UoZ o zapojenie do NP |
| **Závažnosť** | Stredná |
| **Opatrenia na elimináciu rizika** | Ústredie môže ovplyvniť dosahovanie cieľových indikátorov v prípade malého záujmu o príspevky nasledovne:  • pravidelným priebežným monitorovaním dosahovaných výsledkov implementácie NP;  • zvýšením informovanosti o možnostiach podpory ZUoZ a mladých UoZ prostredníctvom mediálnej kampane a ďalších nástrojov publicity a informovanosti; |
| **Riziko** | |
| **Názov rizika 2** | Riziko neobsadenia všetkých vytvorených miest pre poradcov |
| **Popis rizika** | Dosiahnutie požadovaných personálnych kapacít na úradoch závisí od dostupnosti vhodných kandidátov |
| **Závažnosť** | Nízka |
| **Opatrenia na elimináciu rizika** | Nastavenie primeraných kvalifikačných podmienok pre poradcov |

|  |
| --- |
| **Prílohy** |
| 1. Celkový rozpočet projektu |
| 1. Kritériá na výber tretích subjektov/užívateľov (ak relevantné) |
|  |

*Vypracoval: (vecne príslušný útvar MPSVR SR / externý subjekt)*

1. V tomto dokumente je používaný pojem prijímateľ a žiadateľ. Je to ten istý subjekt, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-1)
2. Jednoznačne a stručne zdôvodnite výber prijímateľa národného projektu ako jedinečného subjektu oprávneného na realizáciu NP (napr. odkaz na platné predpisy, národnú stratégiu, ktorá odôvodňuje jedinečnosť prijímateľa). [↑](#footnote-ref-2)
3. Uveďte dôvody pre výber partnerov [↑](#footnote-ref-3)
4. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-4)
5. NARIADENIE EURÓPSKEHO PARLAMENTU A RADY (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku [↑](#footnote-ref-5)
6. Tabuľka sa opakuje v závislosti od počtu špecifických cieľov. [↑](#footnote-ref-6)
7. Tabuľka sa opakuje v závislosti od počtu špecifických cieľov. [↑](#footnote-ref-7)
8. Oblasť intervencie, typ územia a forma financovania sú uvedené v dokumente P SK. [↑](#footnote-ref-8)
9. Terminológia uvádzaná v zmysle odporúčania Rady z 30. októbra 2020 o moste k pracovným miestam – posilnení záruky pre mladých ľudí, a ktorým sa nahrádza odporúčanie Rady z 22. apríla 2013 o zavedení záruky pre mladých ľudí (2020/C 372/01) [↑](#footnote-ref-9)
10. V prípade viacerých merateľných ukazovateľov, doplňte údaje za každý merateľný ukazovateľ. [↑](#footnote-ref-10)
11. V prípade viacerých údajov, doplňte údaje za každý údaj. [↑](#footnote-ref-11)
12. V prípade viacerých cieľových skupín, doplňte dopady na každú z nich. [↑](#footnote-ref-12)
13. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-13)
14. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:<http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-14)
15. Tabuľka sa opakuje v závislosti od počtu relevantných verejných obstarávaní. V prípade, ak sú VO realizované v rámci paušálnej sadzby, uvedená tabuľka sa nevypĺňa [↑](#footnote-ref-15)
16. Tabuľka sa opakuje v závislosti od počtu rizík. [↑](#footnote-ref-16)